text:
ORANJESTAD – Recientemente Aruba North Little League (ANLL) a instala su directiva nobo y a presenta na e cuerpo tecnico di ANLL e...
Little League Subway Series: Center vs South
ORANJESTAD – Center league cu tres homerun ta logra un victoria di 9-5 ariba e ekipo di South league. Pitcher ganador ta resulta...
ORANJESTAD – Ayeratardi a duna inicio na locual ta e Subway Series 2017 di Aruba Little League. E division di Major 11-12...
ORANJESTAD – Awe ta ranca sali e comienso di campeonato cu un gran apertura di Aruba Little League. Tur anja e temporada...
ORANJESTAD – E seleccion di Junior league representa pa Aruba Center League awemainta a sali pa St. Maarten unda nan lo bataya...
ORANJESTAD – Awemainta a sali rumbo Puerto Rico e seleccion di Aruba North Little League cu a gana derecho pa representa Aruba...


c: text/html

text:
KUWAIT CITY, Kuwait- E pais Arabe, Kuwait lo no duna permiso di residencia na stranheronan cu ta sufri di cancer, diabetes, presion y otro malesanan no infeccioso. E ley nobo aki cu a wordo aproba pa autoridadnan di e pais Arabe, ta busca manera pa baha gastonan di servicio medico genera pa inmigrantenan, segun Al Arabiya.
Ministerio di Salud Kuwaiti a publica un lista di 22 malesa cu ta prohibi ciudadanonan stranhero pa keda den e pais. Den e malesanan ta inclui tambe problemanan di riñon, problema cu bista y malesanan di indigestion.
Segun e oficina di Asuntonan General di Salud di Kuwait, Majida al Qattan, e ley nobo aki tin como obhetivo tambe garantisa cu stranheronan cu ta biba den e pais ta apto pa traha.
Prome pais na mundo pa prohibi residencia na pashentnan di cancer
KUWAIT CITY, Kuwait- E pais Arabe, Kuwait lo no duna permiso di residencia na stranheronan cu ta sufri di cancer, diabetes, presion y otro malesanan no infeccioso. E ley nobo aki cu a wordo aproba pa autoridadnan di e pais Arabe, ta busca manera pa baha gastonan di servicio medico genera pa inmigrantenan, segun Al Arabiya.

robotstxt: allowed

filter: keep


text:
DEN HAAG – Riba conseho di secretario di estado Hulandes di asuntonan di Reino Raymond Knops, Conseho di minister di Reino a duna St Maarten otro ‘aanwijzing’, osea instruccion awe mainta. E instruccion ta contra prome minister William Marlin , cu e exigencia cu e prome mandatario keda retira y reemplaza. E instruccion ta bin pa Gobernador di e isla, y pa e actua conforme e instruccion aki. Asina informacion di gobierno a informa oficialmente.
MOCION
Segun e informacion ta recorda cu dia 2 di November ultimo, Parlamento a entrega un mocion di desconfianza contra e mandatario y 5 di su 6 ministernan. E gabinete a entrega su funcion y tabata demisionario pendiente e formacion y instalacion di un gabinete interino. Dia 10 di November Marlin a haya su di dos mocion di desconfianza contra dje. Sinembargo Marlin no a tuma e pasonan necesario pa retiro y pidi Gobernador pa actua. Cu esaki a viola e ley estatal basico cu un minister ta bandona cu no ta goza mas di confianza di parlamento. “Como cu e prome minister ta actua contra su huramentacion di mantene e constitucion di St Maarten, e ta viola e principio di democracia parlamentario y ta rechaza e deseo di Parlamento, e principio di bon gobernacion ta asina atacha, cu Gobierno di Reino mester actua pa proteha Reino Hulandes”. Cu e instruccion, Gobierno di Reino Hulandes ta manda un mensahe cla con serio e ta contra violacion di e regla di confianza. Ta sali di punto di bista cu Gobernador por eherce su poder cu ta conduci finalmente na retiro di Marlin y su gabinete awor si.
DEN HAAG – Hulanda no a ta considera e ultimo eleccion presidencial di Venezuela, como liber y independiente. Esey ta nifica cu de hecho Hulanda no ta reconoce e eleccion di Hulanda. Minister Hulandes di relacion exterior Stef Blok a duna su comentario den Tweede Kamer diamars. Mes momento Union Europeo ta mustra cu e eleccion no a bay segun standard internacional. “E eleccion debi na su cantidad abou di votadornan, no ta credible”, Frederica Mogherini a declara.
DEN HAAG – E consul general nobo di Venezuela apunta pa Aruba Carlos Mata Figueroa ta keda vigente. “Mi no ta mira motibo pa revoca mi decision (pa reconoce e consul Mata Figueroa)” Stef Blok, minister Hulandes pa relacionnan Exterior a contesta dos parlamentario Hulandes Raymond de Roon y Machiel de Graaf (ambos PVV) awe. Tabata den un carta recien cu dos parlamentarionan menciona, a cuestiona e reconocemento di gobierno di Reino Hulandes pa Mata Figueroa bira e proximo consul di Venezuela na Aruba debi na supuesto lasonan criminal. Un corant Hulandes a tilda e persona te hasta di ta un baron di droga. Basa riba informacion ey, e preguntanan a keda manda na e mandatario Hulandes.
DEN HAAG/ORANJESTAD – Prome minister di Aruba Evelyn Wever Croes ta haya e postura di Hulanda relaciona cu e migracion Venezolano pa islanan ABC ‘indiferente y irritante’. Asina e corant Hulandes NRC Handelsblad ta cita un combersacion cu e prome mandatario di Aruba den su edicion di diabierna. Segun Wever a declara na e corant, Aruba no mester conta cu ayudo di Hulanda pa cu refugio di e Venezolanonan. “Hulanda no kier yuda nos cu esaki. Tur cos tin un prijs. Solamente di e ministerio di defensa nos ta haya ayudo logistico” Wever a sigui bisa. Segun e corant, e prome mandatario ta tene cuenta cu un influx massal di Venezolano (pa Aruba) despues di e eleccion.
DEN HAAG – Parlamentarionan Hulandes ta cuestiona nombracion di e consul Venezolano nobo Carlos Figueroa pa Aruba. E miembronan di Tweede Kamer Raymond de Roon y Machiel de Graaf (ambos PVV) a manda un serie di pregunta na minister Hulandes di relacionnan exterior Stef Blok riba e tema, refiriendo na un articulo den un corant Hulandes cu ta referi na e proximo consul como un baron di droga.
DEN HAAG – E proximo paso pa bringa e caso di e Arubiano Mitch Henriquez (EFM) lo ta sea october of november di e aña aki. Ruman muher di Henriquez, Lila a informa cu pa e tempo ey e caso di apelacion lo mester cuminsa pero cu un ‘regiezitting’. Manera ta conoci, e caso pa sentencia e polisnan culpabel di e morto di Henriquez, a tuma lugar mas tempran e aña aki y e famia di Henriquez no a keda contento cu e sentencia y a apela esaki.
AMSTERDAM – Awe den Reino Hulandes ta dia cu ta conmemora tur esnan cu a fayece den di dos guera mundial. E conmemoracion nacional lo sosode awe riba Dam na Amsterdam, unda cu Rey Willem Alexander, Reina Maxima y prome minister Mark Rutte lo atende. Aruba su minister plenipotenciario Guilfred Besaril tambe lo ta presente, mescos cu e ministernan plenipotenciario di Corsou Eunice Eisden y di St Maarten Hasani Ellis. Lo tin discurso y despues 2 minuut di silencio. Na Aruba lo tin un ceremonia pa 5:30 na Adriaan Lacle Boulevard. NOTA; E potret ta dia aña 2014.


text:
SVb preparando pa e Extra Reparatietoeslag
Un di e gruponan cu ta hayando atencion di Gobierno ta e pensionadonan. Por menciona cu entrante 1 di januari 2011 Gobierno a introduci reparatie toeslag di Afl. 50,- pa tur pensionado y desde januari 2013, Gobierno a bolbe introduci un “extra” reparatie toeslag di Afl. 50,- pa e pensionadonan cu tin e pensioen di AOV como nan unico entrada.
E reparatie toeslag introduci na aña 2011 ta keda na vigor y no ta haci distincion, ta solamente esun extra di 2013 ta mara na condicion. “E condicion pa ricibi e extra reparatie toeslag di Afl.50,- ta solamente aplicabel pa e pensionadonan cu tin nan pensioen di AOV coma nan unico fuente di entrada, pues tur e otro pensionadonan cu tin cualkier otro forma di entrada, no ta bin na remarca pa e extra reparatie toeslag aki,” asina Ir. Edwin Jacobs, director di SVb a splica.
E director di SVb a añadi cu den e proximo dianan aki, un total di 17.141 pensionado lo ricibi un carta tocante e derechonan di pensioen, como tambe e reglanan di e extra reparatie toeslag y un formulario cu nan mester yena pa bin na remarca.
Tin ful un preparacion andando pa organisa esaki na un manera responsabel y eficiente pa nos grandinan. P’esey mes a dicidi di bin cu algun punto di entrega den diferente bario di Aruba, pa haci’e mas facil y accesibel pa nos pensionadonan.
“Mirando e cantidad grandi aki di pensionado, ta importante pa nos coordina esaki mas hopi cu ta posibel, pa evita molestia nos grandi nan. Nos ta trahando riba un plan completo pa tin diferente punto di entrega den e barionan y asina permiti nos pensionadonan yega mas facil pa entrega e formulario. Ta necesario tambe pa e pensionadonan yena un peticion y entrega esaki pa por bin na remarca pa e extra reparatie toeslag”, di acuerdo cu Ir. Edwin Jacobs.
Mas leu el a sigui splica cu “E grandinan mes no mester bin, nan por laga otro hende entreg’e pa nan, djis e mester tin e firma corecto, paso SVb ta controla esaki na su turno. Na momento cu entrega e formulario di peticion, lo Bo ricibi un comprobante cu a entrega esaki na SVb, percura pa warda esaki bon. E centronan di entrega lo tin e funcion pa solamente entrega e formulario y esey lo yuda pa e proceso bay mas lihe y facil”.
Ta importante ta pa tur pensionado ta na altura cu si nan tin otro fuente di entrada, nan no ta bin na remarca pa haya e extra reparatie toeslag aki y si den futuro SVb controla y descubri cu un persona a aplica p’e extra reparatie toeslag, siendo e tin otro fuente di entrada, ta tuma sancion, cu ta encera cobra e suma completo y ta ricibi un multa di un suma basta grandi.
Actualmente SVb ta trahando den un forma gradual, pa evita di haya tur e mas di 17 mil pensionado pareu. Ta hayando bon cooperacion di servicio di post y otro siman caba varios pensionado lo cuminsa ricibi nan carta.
Ultimo dia pa entrega e formulario lo ta dia 31 di maart 2013. Lo traha a base di dos grupo. Esunnan cu entrega prome cu dia 15 di maart 2013, lo ricibi e extra reparatie toeslag di januari, februari y maart hunto cu esun di april den luna di april mes. E di dos grupo cu ta core entre 15 di maart te 1 di april, cu lo ricibi nan pago di e lunanan januari te april den esun di mei. Pues tur hende cu ta bin na remarca lo ricibi nan pago manera stipula.
SVb ta pidi un y tur pa ta atento den e proximo dianan, ya cu lo anuncia e puntonan di entrega den prensa local.


text:
CARACAS, Venezuela- Mas di un decena di opositornan a atende diaranson e invitacion di e opositor Frente Amplio Venezuela Libre di marcha te na e sede di e Organisacion di Estadonan Americano. Akinan e manifestantenan a pidi e mecanismo aki, como tambe Union Europeo (UE) di no reconoce e eleccionnan presidencial di diadomingo proximo.
E manifestantenan a marcha den e parti oost di Caracas te na e sede di OEA pa entrega un documento unda cu ta denuncia como “fraudulento” e convocatorio di votacion diadomingo awo. Candidatonan antichavismo lo no participa den e eleccion, al contrario: nan a haci un yamada pa abstencion.
Fuente: EFE


text:
Dia di Tera 2016: Ban planta 1 mata cada un pa yuda e planeta combati efectonan di uzo di fossil fuel
- Details
Awe 22 April ta recorda cu 46 aña cu e tema di proteccion di Naturaleza a haya atencion y a cuminsa cu un movimiento di concientizacion ariba e tema.
E senador di Wisconsin Sr. Gaylord Nelson realiza cu su persona hunto cu concientizacion publico di efectonan di polucion di aire, awa y tera lo por yuda pone e tema di proteccion di medio ambiente ariba e agenda politico.
E prome Earth Day a yuda na introducion di United States Environmental Protection Agency y leynan manera Clean Air, Clean Water y Endangered Species Acts a wordo pasa.
Directie Natuur en Milieu (DNM) ta uni na e movimiento una vez mas pa yuda cu concientizacion ariba tema pa locual ta trata nos Mama Tera y su medio ambiente. E aña aki pa Earth day ta propone pa cada un persona ariba e mundo aki planta un mata cada un asina jega e meta di 7.8 billion di mata planta pa Mundo. Asina tambe por deshasi di e idea di ta dependiente di fossil fuel. E momento ta awo, probecha di e momentum di e Paris Climate Summit unda Aruba tambe a tuma parti na dje.
E mission ta pa den transcurso di cinco aña ora jega e di 50 aniversario, por logra yega e meta di a planta 7.8 billion mata pa mundo. Esaki ta posibel si nos cuminsa awe. Planta mata ta un inititiativa cu tin impactonan significante. Mundo lo ta e fundeshi pa un planeta limpi, saludabel y mas sostenibel pa un y tur.
Dicon planta Mata? Matanan ta reverse e impactonan di degradacion di tera. Mata ta provee cuminda, energia, y entrada entre otro. Matanan ta yuda comunidad pa logra sostenibilidad economico y di medio ambiente den termino largo. Mata ta filtra aire cu nos ta inhala y yuda combati e efectonan di cambio di clima mundialmente y local.
E factsnan; Dicon Matanan?
Matanan ta yuda combati cambio di clima.
Nan ta absorbe e exceso di CO2 dañino for di den nos atmosfera, hasiendo esaki un componente importante den startegianan pa combati cambio di clima. De facto den un aña, e cantidad di 4000 meter cuadra di matanan grandi ta absorbe e mesun cantidad di CO2 produci dor di core un auto 26,000 miles.
Matanan ta yuda pa nos inhala aire mas limpi.
Matanan ta absorbe holornan y gasnan contamina (nitrogen oxides, ammonia, sulfur dioxide Y ozone e.o) asina filtra e particulanan for di den aire dor di procesa esaki den nan foyonan y e stam pa asina purifica e aire cu nos ta inhala.
Matanan ta yuda nos comunidad.
Matanan ta yuda sostene e comunidad y yuda drecha e calidad di bida specialmente pa nos muchanan, esnan cu ta sufri di problemanan respiratorio manera malesa di asthma. Tambe matanan ta un recurso natural cu ta importante den caso di seguridad den caso di disaster nan natural manera horcan, inundacion, y na otro paisnan sneeuw storm. Y mas largo e matanan crese y keda na su luga, mas mihor proteccion e ta duna.
Kico ABO por hasi ariba dia di Tera? Join e movement. Planta un mata pa cada miembro di bo famia pa asina jega e meta. Cuminsa recycla, composta, no come mucho carni, stop cu uzo di materialnan di plastic, cumpra productonan local, baha e consumo di electricidad. Firma peticion mundial contra efectonan di cambio di clima y combati pobresa, organisa un accion di limpiesa den bario of den bo mesun cura, usa materialnan recycla, hasi un compromiso pa reduci e uso di enegia of traha un arte pa promove concientizacion di efectonan di cambio di clima. Subi algun website informa bo mes kico ta e temanan di importancia, comparti esakinan ariba rednan social usando #trees4earth #dnmaruba #earthday. Tambe nos como adulto ta esunnan prome jama pa siña nos muchanan stima nos medio ambiente y nos naturaleza, p’asina ora nan bira grandi nan proteha y conserva nos Mama Tera. Subi e pagina social di DNM y like nos page, facebook/dnmaruba


text:
WILLEMSTAD,—-Despues di dos aña e popular komediante Cynthia Martina ta bèk den un One Women Show. Esaki ta bai tuma lugá djasabra awor den Zona Kultural kaminda ku ántes tabata Teater Luna Blou. Di informashon ku a drenta ta bisa ku, Cynthia lo bai imitá 9 persona ku nunka ántes promé e no a yega di imitá.
Den e 9 persona nan Cynthia ta bai imitá e Dama di Aruba ku Clarita ku aña pasá tabata tópiko di kombersashon nan Aruba. Tambe e artista ta bai den pasado i kana bin den presente i asta e ta riska di bai den futuro. Cynthia na e momentu nan aki ta den gran forma, despues ku e la bin for di Colombia kaminda ku e la bai hasi operashon na su kurpa. Cynthia a drecha su kurpa asina bon ku unda ku e yega tur hende ta keda boka habri.
Djasabra awor ta un bon chèns pa esun nan ku tin algun tempu sin wak Cynthia por bai wak e den su promé One Women Show despues di dos aña. Cynthia Martina ta bai presentá ku e mes un tim ku e la traha kuné semper, esta ku Hubert “Juni” Aniceta na kabes. Por sierto nos tin ku bisa aserka ku ta Juni ta esun ku a hinka henter e show aki den otro. Pues djasabra awor e artista Cynthia ta bai presentá den Zona Kultural.


text:
Acreditacion y Reconocemento
Ki ora ta considera un programa di estudio acredita?
- Un programa di estudio ta ser considera acredita ora cu un asociacion profesional relevante ta considera cu e programa di estudio como acredita y ta cumpli cu normanan profesional di calidad, estableci y reconoci internacionalmente.
Ki ora ta considera un instituto educacional reconoci?
- Un instituto educacional ta ser considera reconoci ora cu e gobierno di un pais, of un organo representando e gobierno di e pais, ta considera e instituto educacional como reconoci y e diploma otorga na final di e estudio ta forma parti e sistema di enseñansa (legalmente reglamenta) di e pais.
Unda por haya mas informacion riba estudionan den exterior cu ta reconoci y programanan acredita?
- Pa estudionan na Hulanda: NVAO (Nederlands-Vlaams Accreditatie Organisatie) [nvao.net]
- Pa estudionan na Merca: CHEA (Council for Higher Education Accreditation) [chea.org]
- Pa estudionan den e region Iberoamericano: RIACES (Red Ibero Americano para la Acreditación de Calidad de la Educación Superior) [riaces.org]
Unda por haya na Aruba informacion y guia den scogemento di estudio?
- Un persona por haya informacion y guia den scogemento di estudio na seccion Studiefaciliteiten en -begeleiding di Departamento di Enseñansa Aruba.
Cua preguntanan mester haci e instituto ora ta considera sigui un estudio of curso ‘online’?
- E instituto educacional ‘online’ ta reconoci na e pais di estudio pa e autoridadnan relevante?
- E programa(nan) educacional ‘online’ ta acredita pa asociacion(nan) profesional relevante?
- Cuanto placa (‘lesgeld’) tin cu paga mensual/anualmente pa sigi e curso?
- E cursista ta haya tur material di estudio ‘online’ of e tin cu cumpra cierto buki(nan) apart?
- E instituto tin tutornan disponibel den caso cu un studiante no a compronde algo?
- Di e cantidad di studiantenan cu ta matricula tur aña, ki promedio ta completa e curso/programa di estudio cu nan a sigui y den cuanto tempo?
- E cursista tin acceso 24/7 pa cursonan ‘online’ of mester sigui cursonan riba dia y oranan specifico?
- Con ta comunica cu e instituto educacional ora tin un disputa financiero?
SEA ALERTO: Tin hopi instituto educacional ‘online’ cu ta confiabel, sinembargo, tin hopi compania riba internet cu nan unico meta ta pa ESTAFA hende diariamente via nan website!
Kico ta un Diploma Mill?
- Un ‘Diploma Mill’ ta un ‘instituto educacional’ cu ta den e negoshi di bende of otorga diploma cu no tin NIUN BALOR academico of profesional.
- Hopi biaha e institutonan educacional aki ta bisa cu nan ta ACREDITA, den letternan GRANDI, sinembargo e acreditacion cu nan tin ta di organisacionnan cu nan mes a lanta cu tampoco tin NIUN MERITO den circulo academico y/of profesional!
- Semper mester CONTROLA si e instituto academico ta reconoci y acredita pa e autoridadnan competente.
- Pa yuda haci e determinacion aki Departamento di Enseñansa ta conseha interesadonan pa subi e websitenan di NVAO, CHEA y RIACES, y repasa e informacion cu tin encuanto reconocemento di diploma, acreditacion y ‘diploma mills’.
Info / Contact
Dienst Inspectie van het OnderwijsScroll To Top


text:
RIU Palace Antillas a festeha esaki cu un Expo di Potret
ORANJESTAD (AAN): E siman aki ta uno importante pa e edificio den cual RIU Palace Antillas Hotel ta ubica.
E edificio aki ta cumpli e siman aki, su di 40 aniversario desde cu el a habri bao di e nomber di Concorde Hotel.
Tabata na November 1977 cu e hotel grandi aki a habri inoficialmente pa ricibi su prome huespednan. Un momento special e tabata, y e tempo ey e conocido musico Victor Camacho a duna presentacion na su apertura.
Dialuna anochi, RIU Palace Antillas a ofrece un anochi special unda publico a wordo invita pa mira un Exposicion di Potret cu ta relata e 40 aña di e edificio aki, cu hasta a bira un landmark pa Aruba. Y un biaha mas Victor Camacho tabata tocando piano pa entretene invitadonan y publico.
Victor a splica, cu tempo cu RIU Palace Antillas a habri tambe, el a toca na e apertura. Pues semper e ta presente durante aperturanan na e monumental edificio.
Tabata presente tambe Freddy Molina, actual Beverage Manager di RIU Palace Antillas. E tambe tabata un di e trahadornan cu 40 aña pasa na November a cuminza traha cu Concorde Hotel. Y e tabata presente tambe na e ocasion aki.
Justin Carson di RIU Palace Antillas, tabata presente pa asina duna bon bini na e.o. Directora di Aruba Tourism Authority, Ronella Tjin Asjoe-Croes como tambe Jim Hepple di AHATA cu a bishita e Expo.
Diferente ex-trahador di tempo di Concorde, como tambe di tempo cu e tabata Hilton, ademas tambe Wyndham y Westin, a acudi pa mira e potretnan.
Hopi a combersa cu Freddy Molina, kende keto bay ta wordo considera un di e pilarnan di turismo di Aruba. El a splica DIARIO, cu su mision den bida ta pa educa e hobennan cu awor ta drenta den e mundo di Horeca, pa nan sa exactamente tur loke ta come y bebe di e trabao ey.
E importancia ta pa tur trahador sirbi e huesped di e forma optimal, pues bay “beyond” cu loke e huesped ta spera. Bo tin di pensa di antemano kico e huesped ta bay observa ora e ta na bo Hotel, y tin di cumpli cu su deseonan.
DIARIO ta kere cu Freddy Molina, y e demas miles di trahadornan na Hotelnan na Aruba, ta e motibo pakico e isla ta haya asina hopi ‘repeat-visitors’.


text:
KOMUNIKADO DI KUERPO POLISIAL KÒRSOU 218 / 2018 24 mei 2018 Un detenshon pa maltrato. Departamentu di Komunikashon i Prevenshon KUERPO POLISIAL KÒRSOU SIRBI
Lokal
Di tres premiashon Travelife Gold pa Avila Beach Hotel
Di tres premiashon Travelife Gold pa Avila Beach Hotel WILLEMSTAD – Ku orguyo Avila Beach Hotel ta anunsiá ku un biaha mas nan a
Preguntanan di Parlamentario Gilbert Doran na Minister Alcala-Walle relashona ku su desishon pa sera Feffik.
Na: Minister di OWCS Sra. Marilyn Alcala-Walle PRESENTE Kòrsou, 24 di mei 2018 Tópiko: Feffik no por sera, nos enseñansa no por ku mas
Enkuentro di Klup di lesamentu Kibrahacha ku outobiógrafo Dith Martis-Leito na Biblioteka Nashonal Kòrsou / Boekbespreking van Leesclub Kibrahacha met autobiografe Dith Martis-Leito in Biblioteka Nashonal Kòrsou
Enkuentro di Klup di lesamentu Kibrahacha ku outobiógrafo Dith Martis-Leito na Biblioteka Nashonal Kòrsou Djasabra 26 di mei 2018, Klup di lesamentu Kibrahacha
Weersverwachting door Curaçao en omgeving geldig tot vrijdagmiddag 12:00 uur, 25 mei 2018.
WEERBERICHT VOOR HET PUBLIEK Weersverwachting door Curaçao en omgeving geldig tot vrijdagmiddag 12:00 uur, 25 mei 2018. Opgesteld op: donderdag 24 mei 2018, 11:00 uur
Notisianan di polis di djaluna 21 di mei te ku djaweps 24 di mei 2018/Politieberichten van maandag 21 mei tot en met donderdag 24 mei 2018
Notisianan di polis di djaluna 21 di mei te ku djaweps 24 di mei 2018 Riba djamars 21 di mei a drenta keho di
“United Dogs Aruba Foundation” Cu otro campaña di sterilisacion pa cachonan riba caya y sin doño
“United Dogs Aruba Foundation” Cu otro campaña di sterilisacion pa cachonan riba caya y sin doño ORANJESTAD, Aruba – 23 mei 2018: Aña
KOMUNIKADO DI KUERPO POLISIAL KÒRSOU DETENSHON DEN E KASO DI ASESINATO NA SOUAX
KOMUNIKADO DI KUERPO POLISIAL KÒRSOU 219 / 2018 24 mei 2018 Un detenshon den e kaso di asesinato na Souax. Departamentu di Komunikashon i
“WILHELMINA” E informe aki ta un kontinuashon di e komunikado di dia 24 di aprel 2018 relashoná ku investigashon “Wilhelmina”, ehekutá pa Landsrecherche Curaçao (LrC) bou di liderazgo di Ministerio Públiko (OM).
“WILHELMINA” E informe aki ta un kontinuashon di e komunikado di dia 24 di aprel 2018 relashoná ku investigashon “Wilhelmina”, ehekutá pa Landsrecherche Curaçao
POTRET I VIDEO DI E 3 PERSONANAN KU A WORDU HERIDA NA SOUAX KAMIDA 2 DI NAN A FAYESE I UNU TA HOPI GRAVE DEN KUWIDO INTENSIVO
POTRET I VIDEO DI E 3 PERSONANAN KU A WORDU HERIDA NA SOUAX KAMIDA 2 DI NAN A FAYESE I UNU TA HOPI GRAVE
Pronóstiko di tempu pa Kòrsou i bisindario bálido te djaweps atardi 18:00 o.l, 24 di mei 2018
Pronóstiko Pronóstiko di tempu pa Kòrsou i bisindario bálido te djaweps atardi 18:00 o.l, 24 di mei 2018. Kompilá: djárason 23 di mei 2018,
Gobièrnu a tuma e desishon pa reorganisá enseñansa di Segundo oportunidat pa garantisá kontinuidat na bienestar di komunidat.
Gobièrnu a tuma e desishon pa reorganisá enseñansa di Segundo oportunidat pa garantisá kontinuidat na bienestar di komunidat. Willemstad- resientemente gobièrnu di Kòrsou a
KOMUNIKADO DI KUERPO POLISIAL KÒRSOU Tiramentu ku morto i herido
KOMUNIKADO DI KUERPO POLISIAL KÒRSOU 217 / 2018 23 mei 2018 Departamentu di Komunikashon i Prevenshon KUERPO POLISIAL KÒRSOU SIRBI I PROTEHÁ Tiramentu ku
KOMUNIKADO DI KUERPO POLISIAL KÒRSOU Detenshon pa violashon di Lei di Opio i Arma di Kandela
KOMUNIKADO DI KUERPO POLISIAL KÒRSOU 216 / 2018 23 mei 2018 Detenshon pa violashon di Lei di Opio i Arma di Kandela Departamentu di
KOMUNIKADO DI KUERPO POLISIAL KÒRSOU Detenshon pa violashon di Lei di Opio.
KOMUNIKADO DI KUERPO POLISIAL KÒRSOU 215 / 2018 23 mei 2018 Detenshon pa violashon di Lei di Opio. Departamentu di Komunikashon i Prevenshon KUERPO
Feffyk no por sera, nos enseñansa no por ku mas gòlpi No por stòp nos hóbennan di sigui kursonan di Fishi
Feffyk no por sera, nos enseñansa no por ku mas gòlpi No por stòp nos hóbennan di sigui kursonan di Fishi Kòrsou, 24 di
KASO LAMENTABEL KU NOS TIN KU EVITÁ I ALABES KONDENÁ! INTENTO DI DESTRUKSHON NA PROPIEDAT DI PRESIDENTE DI FFK.
KASO LAMENTABEL KU NOS TIN KU EVITÁ I ALABES KONDENÁ! INTENTO DI DESTRUKSHON NA PROPIEDAT DI PRESIDENTE DI FFK. Manera ya a sali den
“Bazooka” di Rich Kalashh i Jaido awe na tur radio
“Bazooka” di Rich Kalashh i Jaido awe na tur radio WILLEMSTAD/ Den luna di Aprel último fanátikonan di tantu Rich Kalashh i Jaido por
TalitaKum Praise Dancers ta risibí “pen” komo e Bon Yu di Kòrsou
TalitaKum Praise Dancers ta risibí “pen” komo e Bon Yu di Kòrsou WILLEMSTAD – Resientemente Minister di Enseñansa, Siensia, Kultura i Deporte, sra. Marilyn
E-Aruba Seminar: KONFERENSHA IMPORTANTE KU PRESENTADÓNAN DI MICROSOFT, UBER I FACEBOOK NA ARUBA DIA 9 DI YÜNI
E-Aruba Seminar: KONFERENSHA IMPORTANTE KU PRESENTADÓNAN DI MICROSOFT, UBER I FACEBOOK NA ARUBA DIA 9 DI YÜNI WILLEMSTAD: Durante un rueda di prensa den


text:
Reunion General awe, di Participante di APFA
ORANJESTAD(AAN)-- – Fundacion Algemeen Pensioenfonds Aruba (APFA) lo tene su Reunion di Participante anual awe, diaranson, 31 di augustus 2016, di 7 or pa...
Refinery Technical Certification Program ta bay promove hobennan Arubiano den refineria
Minister di Labor: ORANJESTAD (AAN): E siman aki Minister di Labor, drs. Paul Croes a anuncia e encuentro cu e comision encarga pa prepara e...
Ministerio di Husticia ta organiza Torneo di Reino pa hobennan di grupo di prevencion
ORANJESTAD (AAN): Ministerio di Husticia su team ta preparando pa un competencia di Reino di hobennan cu ta forma parti di un grupo di...
Desiree Croes: Si no bin cu un miho amienda, esun di mi lo keda...
ORANJESTAD(AAN): Firmante di e amienda presenta na Parlamento relaciona cu adaptacion di nos Codigo Civil pa atende cu asunto di union civil, esta mr....
jetBlue ta un socio sumamente importante pa Aruba
Director di ATA sra. Ronella Tjin Asjoe-Croes: ORANJESTAD (AAN)—Sra. Ronella Tjin Asjoe- Croes, director di Oficina di Turismo (ATA), a expresa den conferencia di prensa,...
Homber cu a sconde sospechoso di asesinato Yellow dilanti Hues
ORANJESTAD (AAN) – Mayan mainta Corte den Promer Instancia ta sigui trata e caso penal cu Ministerio Publico a cuminsa contra un sospechoso cu...
Analisis politico
Vision! Un di e diferencianan fundamental entre AVP y MEP tabata e independencia financiero di Aruba. Den e dianan aki a celebra e resultadonan di...
Diabierna caso di tiramento riba cas ta sigui
E dos sospechosonan ta desmenti ORANJESTAD (AAN) – E caso penal contra e hombernan E.L. y M.G. na Mei 2016 a keda posponi caminda ademas...
Aduana ta introduci su metodo di pago electronico entrante mañan
ORANJESTAD (AAN) – Departamento di Aduana ta anuncia na tur su clientenan cu entrante 1 di september próximo, Douane ta introduci oficialmente y ta...


text:
DEZE MAAND 10.00 NAFL KORTING OP DE 1 UUR FULL BODY MASSAGE (NORMAAL 89.00 NAFL).
Neem vaker een massage on te relaxen.
Op Zoek naar een professionele full body relax massage door een ervaren masseur, met aandacht voor de wensen van de klant?
Massage…
Hasiendo trabou nan di konstrukshon en general no ta sen so pero e kalidat , dedikashon i tempu ku bo ta pone den e trabou ku ta hasi bo Desishon di skohe nos bo miho deshishon den konstrukshon .
Nos ta un tim di profeshonal nan ku ta traha duru i ku tin…
Hasiendo trabou nan di konstrukshon en general no ta sen so pero e kalidat , dedikashon i tempu ku bo ta pone den e trabou ku ta hasi bo Desishon di skohe nos bo miho deshishon den konstrukshon .
Nos ta un tim di profeshonal nan ku ta traha duru i ku tin…
CURAÇAO, MAY 2018
We are E.M. Architecture & Design N.V., We are an office with 25 years of experience in the field of architecture, we have settled in Curacao in April 2016. We have great experience in the development of Educational, Institutional,…
Bo ta bai start ku bo negoshi of ta operando kaba? Bo mester di un plan di merkadeo of un plan di promoshon?
Mi ta yuda bo:
krea un budget
skohe unda ta miho pa bo pone un aviso
manega bo social medio ku exito
i hopi mas
pa mas info yama:…
TEMPORADA DI ORKAN TA ASERKANDO, BO A WAK KU BO KAS TA BON FUERTE?
NOS TA HENDENAN SERIO I KAPAS PA TRA BO KAS DI FUNDESHI TE DAK, SPUIT, FERF, HASI MANTENSHON.
YAMA RENS CONSTRUCTION PA UN SITA I OFERTA, NA TELEFON 526-3050
NOS PREISNAN TA FABORABEL.
Pa un konsulta dibo analesis, sa kon bota para, inisialnan, trabou kas skol i famia serka mi bo mester ta. Pa un preis chiki pa konsulta. I sibo mester di banjo i of trabou nan tmb mi por yudabo. Djis manda bo pregunta imi ta kontesta. Tambe e por bai via…
Hopi ta yena ,pero pa yena korekto , konfiabel i rapido ta serka nos bo mester ta !!!
Pa:
*Yena aangiftebiljet di inkomsten/successiebelasting;
*traha bezwaar/verzoekschrift pa inspectie;
Of simplemente bo mester di kualke konseho enkuanto belasting ?…


text:
Willemstad—–E polis no ta sinti ku e tin wesi lomba. E situashon for di 10.10.10 a krea espasio pa e polis sintié hopi insigur den su funshonamentu. Nos tin un kuerpo mitar estilo bieu i mitar estilo nobo, kaminda nos ta apliká algun kosnan di e “inrichtingsplan” i algun no.
Siendo ku e lei nan vigente ta rechtspositie di ana 2000 I politie regeling di ana 1999. Pero ta apliká algun kosnan nobo sin ku nan tin un base Legal i sin ku nan ta sostené pa lei. E polis ku ta bon na altura di esaki a bira ku e no ta tuma niun desishon. Tur kos ku pasa e polis ta bisa yama e hefenan. Trahamentu sigur i aplikando eksperensia no ta tuma lugá mas. Paso e polis no ke hasi nada robes pa e pèrdè su pan.
Debí na esaki, tim di maneho outomátikamente no por funshoná tampoko paso diariamente nan ta bezig ku e trabou den ehekushon paso e “midden kadder” no ta funshonando . Esaki ta konsekuensia di no tin e “juiste man op juiste plaats” i nombramentu di hende nan no kualifiká riba diferente puesto. Tin diferente hende no kualifiká riba diferente puesto debí ku a tarda hopi pa implementá e “intichtings plan” i su leinan. Esei a trese kuné ku diferente persona ku a wòrdu buta pa un ratu na un posishon a “claim” esaki ora 3 aña a pasa.
E situashon aki tambe ta buta ku tin un grupo di polis ta “zwijg” pa mantené nan puesto, debí ku nan no sa kontenido ni no tin e preparashon di e funshon. Pa e motibunan aki tambe Kuerpo polisial Kòrsou no por funshoná kompletamente profeshonal. E situashon aki no por sigui. E polis no ta sinti ku e tin wesi lomba.


text:
Bushiri – Diadomingo anochi pa mas o menos 8:40 informacion ta drenta cu un auto a bolter, altura di Bushiri Karting.
Unidadnan di rescate di Brandweer tambe tawata na caminda, pa motibo cu a wordo informa cu e chauffeur su pianan lo ta pega.
E accidente a tuma luga parti panort di e pista di Karting.
Loke nos a compronde na e sitio ta cu, e Hyundai Getz color shinishi biniendo di pariba a bay na su man drechi.
Esaki por a mire claramente ariba e caminda di tera.
Na su man drechi e ta dal contra cura di un compania, kibrando esaki.
Despues e auto a dal contra un pilar di beton chikito, cu a pone bolter.
Personal di rescate di brandweer a corta un banda di port, y ela wordo saca.
Paramediconan a tume over e momento ey.
Segun nos a compronde e chauffeur posiblemente lo por tawata bayendo su cas.
Debi cu e ta biba no mucho leu di unda ela accidenta, esta Schotlandstraat cu ta na final di e caminda ey.
E victima a wordo transporta pa hospitaal y polis di trafico a pidi pa takelwagen, cu a hiba e Hyundai Getz warda di Balashi.


text:
Na mas cu un ocasion ATIA como e voz di comercio, ta mira accionan di Douane ta afecta e ader economico di nos pais causando dañonan enorme na comercio y consecuentemente na e consumidor.
ATIA tin comprension pa derecho di cualkier trahador, pero ora un departamento manera Douane, ariba cual comercio ta depende pa ricibi producto pa su sobreviviencia, stanka e proceso aki ta inacceptabel. Muy particular den e temporado aki cu hopi comerciante ta depende pa nan sobreviviencia di luna di December, un accion asina por ta financieramenta mortal pa comercio.
Ya caba Douane ta implementando un proceso di control estricto special den luna di December cu ta causando demora pa comercio ricibi producto. Accionnan cu ta afecta henter nos comunidad y muy particular comercio ta wordo condena totalmente pa ATIA.
ATIA na varios ocasion ta trata pa medio di dialogo, jega na compromiso y ta kere cu mester por tin solucion pa tur diferencia di opinion. Laga tercer partido sufri pa logra un meta, ta algo cu no por y ta inacceptabel. ATIA lo sigui e proceso y accionan di cerca y lo tuma e posicion necesario na defensa di comercio y e consumidor.


text:
Mayoria di muhe normalmente ta saca un segregacion minimo sin holo for di nan vagina. Si tin hopi segregacion y esaki ta ocasiona grawatamento of ta hole fuerte, esaki ta masha incomodo. E likido vaginal tin un grado halto di zuur. Esey ta e defensa natural contra micro-organismo, manera bacteria, beskem y yis.
Si e likido bira menos zuur, e organis-monan ey por expande nan mes, loke por resulta den molester. E biramento menos zuur por tin un causa fisico, manera menstruacion of menopausa. Pero tambe por tin causa externo, manera un higiena excesivo, pa motibo di ta laba meymey di e lipnan di vagina hopi cu habon y cu demasiado forsa.
Paña mucho pega na curpa of mucho poco cambiamento di tampon of di Kotex durante menstruacion por ocasiona e molesternan aki. Tambe bo partner por pasa e bacteria of e beskem ey pa bo, sin cu e mes tin ningun molester di dje.
Uzo di antibiotico por tin influencia riba segregacion. (Antibiotico no solamente ta mata e bacterianan dañino, sino tambe esunnan cu nos curpa mester pa por funciona bon.) Si e segregacion ta blanco y clompi clompi y e ta grawata, anto ta un yis ta e causa.
Si e segregacion ta geel of berde, anto probablemente ta trata di un infeccion door di un otro causa.
CUIDO PROPIO:
LOKE BO MES POR HACI
No uza Kotex of tampon pa mas tempo cu ta necesario. Tampon ''lubida' ta causa di basta problema caba. Pa motibo di bacteria por surgi un infeccion, e asina yama 'malesa di tampon'.
Uza por lo menos 4 bes pa dia un tampon limpi y paga tino pa sac'e tambe. Laba bo curpa di abou tur dia, pero no uza habon den bo vagina, solamente na e parti pafo.
Laba bo curpa di padilanti bay patras cu habon sin perfume. Si bo tin molester regularmente, anto bo mester consulta bo dokter.
Ora di relacion sexual, bo por traspasa e micro-organismonan pa bo partner, sin cu e ta haya molester di nan. E tambe ta contagia y e, na su turno, por bolbe traspasa nan pa bo. Pesey mester envolve bo partner den e tratamento. Ta recomendabel pa uza un condon te ora e molester disparce completamente.
TUMA CONTACTO CU BO DOKTER DI CAS
- Si bo ta supone cu bo tin un malesa di caya (malesa venerico).
- Den caso di segregacion scur of cu ta hole fuerte.
- Si bo tin keintura y dolor den bo curpa di abou.
- Si bo tin grawatamento fuerte y persistente.
- Si e kehonan no pasa despues di 1-2 siman.


text:
Open Avond na Colegio EPI diabierna 23 di maart
Colegio EPI ta orguyoso di organisa pa di 2 aña consecutivo un Open Avond caminda lo duna informacion necesario na tur studiante di scolnan secundario. E anochi di informacion aki lo tuma lugar diabierna awor 23 di maart, di 6:00 p.m. pa 9:00 p.m.
Meta principal di e Open Avond ta pa informa studiantenan di scolnan secundario EPB, MAVO y HAVO tocante e opleidingnan cu tin na Colegio EPI y kico ta e rekisitonan di admicion. Ta importante pa tene na cuenta cu pa wordo acepta pa un opleiding mester cumpli cu e profiel cu e opleiding ta exigi. Colegio EPI ta encurasha mayornan tambe pa bin cu nan yiunan pa asina duna guia y sosten den nan decision pa escoge un estudio.
Aparte di duna informacion di tur e opleidingnan, tambe lo tin oportunidad pa haya rondleiding di e campus caminda cu por cera conoci cu tur e facilidadnan di Colegio EPI manera e Auditorium, Foodcourt, Collegezaal y e Open Leercentrum (OLC). Den e OLC lo tin e oportunidad pa inscribi online pa e aña escolar nobo. Esaki lo ta e prome aña cu Colegio EPI lo facilita esaki na e futuro studiantenan.
Ora un studiante caba Colegio EPI e ta un profesional riba nivel intermedio (MBO). Hopi studiante ta dicidi cu nan kier sigui studia riba nivel HBO. Na e Open Avond bo por haya tur informacion necesario unda bo por sigui studia ora bo termina bo estudio na Colegio EPI sea aki na Aruba mes of internacional.
Como entretenimento durante e anochi aki lo tin shows di studiantenan, un Dino Jump pa e bishitantenan chikito y e Foodcourt lo ta habri pa cumpra algo di bebe of come.
E aña aki lo habri portanan di entrada di tur unit riba e campus pa asina tur persona por yega mas liher na e unit di nan interes. Pa esnan di San Nicolas lo tin dos bus ta sali 5.30 pm for di YMCA y lo regresa for di Colegio EPI pa 9.15 pm rumbo back pa San Nicolas.
Un biaha mas Colegio EPI ta invita tur studiante di EPB, Mavo y Colegio Arubano, muy en especial esnan den 3e jaars MAVO cu tin cu escohe nan profiel, pa bishita e Open Avond. Pa e studiante cu ainda no ta sigur den cua ramo e kier sigui studia den futuro, Colegio EPI ta encurashe pa bishita tur e unitnan pa asina bo por ta sigur cu bo a tuma un bon decision pa bo futuro.
Pa mas informacion di e Open Avond, un mapa di e campus y Colegio EPI en general por bishita e pagina aki.


text:
ORANJESTAD - Prome Minister Evelyn Wever-Croes elabora riba e temanan cu a wordo discuti den e reunion di Reino cu a tuma luga siman pasa na Corsou. Ampliamente a papia riba e tema di Venezuela cu por a wordo parti den dos punto.
Venezuela Y Hulanda A Firma Pa Kita Medida
ORANJESTAD - Diasabra Prome Minister a ricibi informacion cu Minister di Asunto Exterior Hulandes Stef Blok a firma cu Gobierno Venezolano na Venezuela pa lanta e medida cu Venezuela a impone dia 6 di januari.
“Bo a perde tur berguensa di mundo cu bo actitud bochornoso den parlamento di tira piedra sconde man”
Oranjestad - Durante un reunion publico siman pasa ex minister Benny “Al Capone” Sevinger a bolbe demostra su incapacidad pa ta un parlamentario.
Gobierno Y Pueblo Di Aruba A Hereda Un Situacion Financiero Desastroso
ORANJESTAD - Den conferencia di prensa di Gobierno di Aruba diahuebs mainta, Prome Minister sra Evelyn Wever-Croes a elabora riba e tres violacion cometi pa e Gobierno di AVP cu ta hustifica tres KB pa e Gobierno anterior bisando cu esaki ta e realidad cu e Gobierno actual a hereda di Gobierno di AVP, e realidad cu sr. Mike Eman a laga pa e comunidad di Aruba.
E estudio con miho deshaci di e fenomeno di uitzendbureau a inicia
Oranjestad - Minister Glenbert Croes ta "walk his talk" y manera cu ya el a anuncia na mas di un ocasion publicamente, su maneho ta di bay regula e fenomeno di Uitzendbureau.
AVP no ta sincero y responsabel y cueste loke cueste kier sigui destrui loke a resta di e pais aki
ORANJESTAD - Desde cu AVP a perde e eleccion di 22 di September 2017 y ta sinta awo den bankinan di oposicion, nada positivo ta sali for di seno di e partido aki.
Gobierno Di Avp A Comete Violacionnan Cu Merece Mas Di Un Kb
ORANJESTAD - Hibando Aruba den un situacion hopi dificil: Den Conferencia di prensa di Gobierno diahuebs mainta, Prome Minister Evelyn Wever-Croes a elabora riba e tema finaciero di nos pais bisando cu esaki ta un situacion financiero hopi dificil cu e Gobierno aki a hereda di un Gobierno anterior hopi iresponsabel.


text:
Sport Vereniging Dakota no lo busca ningun refuerso pa loke ta e playoff final aki.
Algun dia atras e rumor tabata fuerte cu e amariyonan di Dakota lo busca un of mas refuerso pa e playoff final. Nombernan cu a cay den nos inbox tabata e ex-seleccionado di Aruba, Leroy Oehlers(potret) como tambe e delantero veloz y ex-dakotero Jesus Penate ambos residencia na Hulanda.
Ayera durante.di un combersacion cu presidente Harvey Clement durante di e Press Conference di Arubaanse Voetbal Bond – AVB e la bisa nos cu no lo bini cu refuerso mirando cu esaki ta basta costoso. Su persona no a descarta sorpresa pero e no ta kere. Anja pasa Dakota a reforza cu e delantero y tambe ex-seleccionado di Aruba, Emile Linkers.
Di otro banda e naranhadanan di Sta Cruz, SV Estrella si lo bini cu un conocir cu ta ex-delantero di RCA, Jeanpierre van der Linden y ta warda su papel nan keda cla. Tanto Sv Deportivo Nacional y Sv Britannia Aruba tampoco no lo busca ningun refuerso.


text:
ORANJESTAD, Aruba: Riba dia di “World Telecommunication and Information Society Day” (WTISD) bou e tema di “Permiti e uzo positivo di Inteligencia Artificial (AI) pa tur”, Digicel ta confirma di ta comprometi na uza tecnologia futuristico na beneficio di tur. E compania di comunicacion total y proveedor di entretenimento ta consciente di con futuro lo ta na momento cu “Al” guia e desaroyo di smart homes, smart cities y digitally-driven societies.
AI ta un area di computer cu ta permiti mashinnan pa realisa trabounan normal cu ta rekeri inteligencia humano – manera reconocemento di cara y bos, tuma decision y traduccion entre idiomanan. Algun ehempel ta un computer cu a gana un premio mundial di schaak y uno cu ta compronde comando di bos riba smartphone. Y cu e descubrimento nobo di tur dia, e posibilidadnan no tin limite.
“E forma con AI ta cambia ta lihe y nos ta keda positivo di e beneficio tremendo pa Aruba”, asina Wanda Broeksema, CEO di Digicel Aruba a comenta. El a sigui bisa cu “E combinacion di hende y mashinnan trahando hunto ta mustra caba e cambio positivo den e forma con nos ta interactua cu clientenan y cumpli cu nan expectativanan. E miho ainda tin cu bin”.
Den anticipacion, constantemente Digicel ta inverti den un futuro cla di tin un red di data cu e capacidad di introduci den innovacion nobo y transformacion digitalisa.
Digicel Aruba ta enfoca na acepta Inteligencia Artificial como e futuro. Digicel ta percurando p’e red semper ta cla pa desaroyonan digital. Awo nos mes mester uza e tecnologia positivo.
Inteligencia Artificial ta yudando Digicel pa pone su clientenan mas den control door di mehora e opcionnan di siguridad digital, haciendo e menu mas respondibel pa comando di bos, specialmente e reto visual pa nabega y actualisa e “My Digicel app” pa provee opcionnan facil pa personanan cu problemanan di oido.
“Nos ta trahando duro pa ningun hende keda atras y trahando pa crea un inclusivo mas, un area inspira den forma digital pa beneficio di tur hende”, Wanda Broeksema a conclui. Anualmente e Union Internacional di Telecomunicacion (ITU) ta celebra WTISD riba dia 17 di Mei. Como miembro di e cuerpo global di telecomunicacion, Digicel a join mas di 700 organisacion rond mundo den e conmemoracion aki.
Digicel ta un compania di comunicacion y ta proveedor di entretenimento operando den 31 mercado den Caribe, Central America y Pacifico di Asia. Tambe Digicel ta anfitrion di un base di varios iniciativa rond di su mercadonan, incluyendo Fundacion Digicel na Haiti, Jamaica, Papua New Guinea y Trinidad & Tobago cu ta enfoca riba programanan social, di educacion, di cultura y di desaroyo. Bishita www.digicelgroup.com pa mas informacion.


text:
Kurso di Servisio na Kliente pa sektor di turismo a start
WILLEMSTAD- 15 di sèptèmber 2017 – E filosofia, ‘Servisio na promé lugá’ ta kore manera un liña kòrá den organisashonnan ku tin aserkamentu diario ku turista. Pa e motibu aki ta importante pa sigui traha pa alkansá ekselensia di manera ku Kòrsou por ofresé un nivel haltu di servisio. CTB den koperashon ku CHATA a ofresé hotèlnan miembro di CHATA un oportunidat úniko di sigui un programa di entrenamentu ku enfoke riba servisio na kliente. E entrenamentu diseñá dor di Teamwork Curaçao spesialmente pa nos merkado, ta keda ofresé grátis dor di CTB na empleadonan ku tin kontakto direkto ku e turista, aki por pensa riba personal di front desk, reservation office i otro departamentunan.
E idea primario ta pa den forma inmediato oumentá e nivel di servisio i eksperensia di nos huéspetnan i sigui fortifiká nos produkto turístiko. E programa ta dividí den 5 parti: Eksperensia di e Kliente, Komunikashon ku e Kliente, Sorpresá bo Kliente, E Kliente Difísil i finalmente E Kliente Diferente. E programa di entrenamentu ta sigui te ku dia 6 di òktober próksimo ita keda duná den forma teorétiko i práktiko. E seshonnan práktiko ta keda duná na e hotèlnan partisipante ku ta: Livingstone Jan Thiel Resort, Rancho El Sobrino, Papagayo Beach Hotel, Lions Dive & Beach Resort, Papagayo Beach Resort, Bon Bini Seaside Resort, Sunscape Curaçao Resort, Spa & Casino, Avila Beach Hotel, Baoase Luxury Resort i Santa Barbara Beach & Golf Resort.
CTB ta deseá tur partisipante hopi éksito. Huntu nos lo hiba nos produkto turístiko na un próksimo nivel!


text:
Author Archives: boletinaruba
Quick video: Preveni den temporada di campamento ta importante
Quick vide: Prome debate politico iniciativa di Colegio EPI
Quick video: Ta buscando informacion di situacion na Venezula
Quick video: Desesperacion ta pone hoben nan bai den criminalidad
Quick video: Mester re-educa e prezo pa baha criminalidad
Quick video: Lo sigi busca e resto di ilegal nan den e area
Quick video: Acaptura 9 ilegal y e capitan di boto
Quick video: Reunion riba mocion contra minister di justicia a tuma lugar
Quick video: Lo tin un conferencia di salubridad na Aruba
Quick video: Hasi ejercicio y paga bo compra
Quick video: Paga parti di bo compra cu bo sudor
Quick video: E pueblo ta na prome lugar semper
Quick video: Un minister no por bai riba Non-Actief mientras e ta bao investigacion
Quickn video: Kiko mas mester hasi mas combati criminalidad?
Quick video: Tin hopi forma pa cuminsa frena criminalidad
Candela na e lugar di chines dilanti di dump
Un rato pasa nos redaccion a risibi e informe cu tin un candela basta grandi na e lugar di un chines dilanti di dump na parkietenbos, unda ta conoci cu sa cambia entre otro coper pa sen. Na momento cu nos redaccion a risibi e informe ainda no a jama ...Read More »


text:
Parlamentario di POR, Alan Howell a indica cu e ta contento di por a mira mas o menos 300 persona cu a reuni riba invitacion di Minister Otmar Oduber y Gabinete Wever-Croes pa atende nan peticion pa tereno cu nan a haci hopi aña atras.
Howell ta bisa cu hopi biaha ta keda para riba solamente tereno y trahamento di cas, pero e aspecto cu e trancamento cu tabatin pa varios aña den e gabinete anterior no ta solamente fastioso pa esnan cu no a haya tereno. E tin di haber tambe cu economia.
Construccion ta un estimulo grandi pa economia, si tin casnan den construccion lo tin mas tata y mama cu oportunidad di haya trabou y pone pan riba mesa. Si tin construccionnan tumando lugar, banconan tambe ta draai, ta bay tin prestamonan y asina consecutivamente e diferente areanan di nos economia ta draai positivamente.
Pesey Parlamentario di POR, Alan Howell ta bisa cu loke a tuma lugar dialuna den Conference Center no ta algo grandi solamente pa esnan cu a haya tereno, pero pa Aruba en general. “Na momento cu nos ta papia cu 300 persona ta yegando na remarke pa haya tereno, nos por compronde cu lo tin 300 cas den construccion. Esaki ta encera tambe cu tanto hende homber como hende muher lo tin oportunidad di haya trabou. Na un manera of otro, Aruba lo por saca probecho di loke a pasa dialuna”.
El a manda pabien na tur e personanan cu a wordo invita pa ta presente durante e ceremonia pa haya tereno y a desea cada un di nan exito den e planificacion pa nan por yega na nan cas.
Cu e paso aki ta bayendo den un direccion di un mihor forma di biba y un mihor forma pa atende cu e ser humano. Algo cu ta cuadra cu e maneho di actual Gabinete Wever-Croes cu tin e ser humano central.
Adicionalmente Howell a bisa cu e ta contento di por a mira cu Minister Otmar Oduber a ‘walk su talk’ unda den un periodo di 6 luna, partido POR a cumpli cu su promesa di campaña di duna nos hendenan un mihor bida, di tin nos hendenan central. Den e tempo aki el a reorganisa DIP y a logra yama e 300 personanan cu pa añanan largo tabata wardando riba tereno, pa acudi pasobra nan a bin na remarke pa haya loke algun di nan a pidi hopi tempo pasa.
Tambe el a bisa cu e ta contento di mira cu e Gobierno actual a concentra riba e homber y muhernan chikito y no manera e gobierno anterior cu a concentra riba esnan cu tin placa y esnan cu kier traha hotel of condominio.
Pa e motibo ey el a felicita gobierno y bisanan na mes momento cu Fraccion di POR tin wowo skerpi riba nan, cu si tin algo pa reclama, lo hacie y si tin cosnan pa felicitanan lo hacie tambe, manera ta e caso aki.
Finalisando Alan Howell a bisa cu Fraccion di POR lo ta pendiente pa mira na ki momento e siguiente grupo cu lo bin na remarke pa haya tereno lo wordo yama pa asina e personanan cu por yega na nan propio cas bira mas grandi na beneficio di nan mes y di Aruba en general. Masha pabien na Minister Otmar Oduber y Gabinete Wever-Croes.


text:
NOTISIA.
BONEIRU.
TURISTA PERDI FOR DI 5PM A SER HANJA 9 PM DESPUES KU BREAKINGNEWS DI LIVE FM A DRENTA.
Awe tardi e barku krusero regal princess a bandona Boneiru ku un pasahero menos ta trata di un homber ku no a regresa e barku bek na tempu.
Kapitan di e barku a bati alarma mesora na polis.
Un buskeda a kuminsa mesora pero no por a hanja e homber turista aki niun kaminda.
Hasta lo mester a detene un persona ku lo tabata tin kontakto ku e homber turista aki.
A trata di saka for di dje si e sa unda e homber turista aki lo por ta pero envano.
Despues ku pa 9pm Aimed Ayubi di live fm a hanja e info for di su fuente nan y a drenta ku e notisia mesora 2 hoben a meldu serka dje ku nan a mira e homber sinta na altura di e busto di Libertador Simon Bolivar.
Aimed a bai mesora eynan y a topa ku e homber ku tabata tin hopi dolo den pechu.
Mesora nos a hibe warda di polis ya ku nan tabata pidi su buskeda y a pidi ambulance mesora pa atende kune.
Danki Dios a enkontra e turista aki sano y salvo.
Boneiru por ta trankil.
NOTISIA KU BO POR KONFIA.
FUENTE: AIMED AYUBI.


text:
ORANJESTAD – E seleccion di Junior league representa pa Aruba Center League awemainta a sali pa St. Maarten unda nan lo bataya pa un pase pa e World Series di Junior League na Taylor, Michigan.
E seleccion di Aruba ta bou guia di Manager Sandy Roga hunto cu Coachnan Cedric De Cuba y Carlos Maduro. Lo nan defende bandera di Aruba e peloteronan Jeremy Kelly, Brandley Rincones, Sjeandrick Perez, William De La Cruz, Alexon Simmons, Carl Maduro, Wilson Mavares, Allan Provance, Glenrick Maduro, Derickson Lampe, Derickson De Cuba, Adrion Lacle, Rudmar Ras y Denver Werleman.
Nos di Sports Zone Aruba ta deseanan tur clase di exito!


text:
Nos Dios ta maravioso. El’a krea shelu, tera i tur loke tin riba dje.
Mundu kompletu ta di DjE, manera El’ a bisa ku tur kos ta bon.
Pues, nos no ta duda den Su kreashon. Su kreashon ta magnífiko i sensashonal.
Ki bunita ta ku nos por apresiá Su kreashon, nos tambe ta parti di Su kreashonnan.
Pa kaba di diskribí Su obranan maravio so, riba un 15 di yüli 2006 El’a bendishoná nos ku un prestigioso radio, ku nos ta sumamente kontentu kuné.
Nos tabata tin e previlegio di por a koroné ku un nòmber …ku sin duda nos a yamé…….” Gospel Star Radio”.
Un radio kaminda alabansa, adorashon i gradismentu ta na promé luga.
Un radio kaminda pa medio di Dios Su milagernan ta keda marka historia i pa medio di testimonionan, edifiká fe di otronan.
Un radio ku ta lagabo sinti ku bo ta un pèrla presioso.
Bo bendishon Señor ta riba nos tur dia pasobra Bo presensia ta manifestá den nos pa medio di Bo radio, esun outéntiko….. aleluya…..Tur honor i Gloria na Bo Señor.
Gospelstarradio


text:
Kòrsou ku promoshon durante di Karnaval di Rio de Janeiro
WILLEMSTAD- 21 di febrüari 2016– Manera konosí karnaval di Rio de Janeiro ta karga e lema di e show di mas grandi di mundu. Kòrsou pa medio di e promoshon realisá dor di Ofisina di Turismo di Kòrsou (CTB) a logra hala atenshon den medionan di komunikashon di Brazil pa su camarote durante di e fechanan di karnaval na Rio. Camarote ta un espasio spesial pa invitadonan den e Sambodromo na Sapucai, Rio de Janeiro, kaminda mas di 75.000 mil hende ta bin pa mira e show mas grandi di mundu, esta karnaval di Rio.
Tur brasilero ta anhelá di por mira karnaval invitá den un camarote. CTB durante aña pasa a usa esaki komo insentivo pa stimulá mayoristanan na Brazil pa bende Kòrsou komo destinashon turístiko ku chèns di gana e oportunidat di gosa di karnaval for di e camarote di CTB. Banda di esaki a invitá tambe vários artista i selebridat na Brazil. Esaki a hala atenshon di medionan di komunikashon importante na Brazil. E resultado ta un tremendo kobertura na entre otro televishon, den kolumnanan i revistanan importante na Brazil.
Kòrsou a haña kobertura den entre otro: O’Globo, Journal do Brazil, e revista Caras i tambe algun biaha den Show di Amaury Jr. ku ta un show hopi mira den oranan di anochi lat. E kantidat grandi di artista i selebridat a keda enkabesá pa e aktris Juliana Alves, kende ta e kara di Kòrsou na Brazil. E tabata tambe na mes momentu ‘Reina di Bateria’, enkabesando un banda di samba di mas di 200 persona di e grupo Unidos da Tijuca. Otro selebridatnan ku tambe a bishitá e camarote di Kòrsou tabata: e kantante Ludmilla, Adriana Bombom (presentadó), Anaju Dorigon (aktris), Adriane Galisteu (presentadó) i Amaury Jr. (presentadó) pa menshoná algun.


text:
Fiscal a exigi 5 aña di prison
ORANJESTAD (AAN): Diabierna mainta Corte den Promer Instancia ta dicta sentencia den e caso penal cu Ministerio Publico a cuminsa contra e homber N.G. di Jamaica, acusa di intento asesinato riba 31 Augustus 2017 den dia cla riba Lagoweg na altura di Carnival Village.
Pa puro casualidad un unidad di Polis a pasa, y mesora multitud di hende a mustra Polis kende e agresor ta cu tabata coriendo na pia rumbo panort. El a wordo gara mesora!
Fiscal a exigi 5 aña di prison pa N.G. pasobra e ta haya cu intencionalmente N.G. a hinca e homber B., 4 biaha cu cuchiu.
HINCAMENTO:
Tratamento di e caso aki a sosode dia 17 di November 2017, caminda Hues a bisa cu e victima B. a declara na Polis cu e tabata sinta den auto y diripiente N.G. a presenta riba dje y a atak’e. Segun N.G., no ta asina. El a bisa Hues cu ora el a yega na e auto, B. tabata busca algo den auto y a sali for di e auto y a cuminsa bringa cun’e. Hues a puntra N.G. pakico e tabata cu cuchiu. N.G. a bisa Hues cu semper ora e bay San Nicolas e ta bay cu un cuchiu y B. ta di San Nicolas. Segun N.G., B. ta acus’e di a kibra e relacion cu su muher. Hues a bisa cu pakico N.G. no a core bay. E tabatin tur e momento pa a core bay.
Hues a mustra cu N.G. a admiti na Polis cu a hinca B. como 4 biaha cu cuchiu. Hues a puntra pakico a hinca 4 biaha y a actua asina agresivo. Segun N.G., nunca e tabatin problema y cu e y B. tabata amigo pero B. ta acus’e di lo tabatin relacion cu su amiga.
EXIGENCIA DI FISCAL:
Fiscal ta haya cu riba 31 Augustus 2017, diferente biaha N.G. a hinca B. cu un cuchiu. Fiscal a bisa Hues cu diferente hende a mira y tambe tabatin camera di seguridad cu a graba tur cos. Fiscal a sigui bisa cu B. a worde hiba cu urgencia den ambulance pa hospital.
Na opinion di Fiscal, e pregunta ta si por papia di premedita y intento di mata. El a mustra cu N.G. ta bisa awor den Corte cu el a worde ataca promer door di B. Ariba video por mira con e victima tabata hala su curpa atras pa N.G. no hink’e. Na dado momento por mira un persona ta kita e cuchiu for di N.G. pa e no sigui hinca B. Fiscal ta kere cu aki por papia di intento di mata. For di investigacion por saca afor premedita. Fiscal a mustra cu tin testigo a graba con N.G. ta hinca, e victima ta los y core bay. N.G. a sigui su tras, bolbe gar’e y bolbe hinca.
Na opinion di Fiscal, esaki ta mustra bon cla premeditacion. Fiscal a mustra cu e victima B. a bisa cu promer N.G. a hink’e na pecho ora e tabata sinta den auto y e ora ey el a sali for di auto. Fiscal a bisa cu e ta kere cu N.G. kier a mata e victima B. Na opinion di Fiscal, e forma con intencional N.G. tabata hinca den bariga ta mustra cu e tabata kier a mata. Danki Dios cu B. no a fayece. Esaki no ta door di N.G. sino door di hendenan valiente cu a bay hala N.G. for di B.
Fiscal ta haya esaki un caso hopi serio y pa cu e castigo, e ta tene cuenta cu ta promer biaha N.G. ta cay sera. Tambe Fiscal ta tene cuenta cu door di hendenan, N.G. a stop y cu N.G. no ta lamenta di loke el a haci. Fiscal a exigi 5 aña di prison y pa destrui e cuchiu.
DIARIO lo informa lectornan kico Hues su decision ta den e caso aki.


text:
Pintura (c)-Jose Maria Capricorne
Na vispera di un otro 30 di Aprel, anja di reina Beatrix, un dia liber ku henter Ulanda ta selebra sea konsiente ku respekt i karino pe kabes dje estado ulandes of pasobra e abundansia di festegamentu ku tin riba e fecha ei. Kulturista Elia Isenia a trese un opservashon importante dilanti ku hopi bja ta trese resistensia, agitashon bou di un pueblo ku te ainda ta hopi pega ku e pais kolonisado Ulanda.
Donja Elia manera hopi sa yame a bisa ku enbes di selebra Anja la reina ku ta referi na e reina Juliana ku a fayese pa basta anja kaba nos tin ku kuminsa selebra dia di Tula, Dia di Doktoor. E no a nifika algu pabo? Dia di Amador Nita, Dia di Papa Godett. Un di nos hendenan i sigur no un reina defuntu.
Un dia manera 30 di Aprel di mes mayoria di nos no ta wori mes ku
reina Beatrix, Juliana of henter e
famia real. E ta un dia liber, kana
ront den bo panjanan oranjo pero
te einan e kos ta keda. Pa di berdat nos honra nos heroenan enbes di
un reina ku no ta wori ni ta sinti responsabilidat pe islanan aki ta depende kon fuerte nos ta bai
traha riba un sistema di renoba
nos pensamentunan i akshonnan kolonial.
E gobiernu ku vishon, seriedat pa forma un nashon despues di
10-10-10 aki por a organisa un diskushon nashonal riba e tema
aki di selebra un imagen kolonial
of honra nos hende pa asina fortifika nos nashon. Pakiko esaki no a sosode ta pasobra nan mes tin e miedu pa dekolonisa nan manego.
Uniko persona den gobiernu ku ta trata di hasi un kambio ta minister Monk. Tempu lo bisa kon serio, su manego ta pa kita e rais kolonisado
for di kurason di hende.
Te ainda e koalishon aki i manera abogado Eldon ‘Peppie’ Sulveran korekto ta bisa a hanja chens pa
sinta pasobra votadonan di ‘NO’
a buta nan den gobiernu.
Ta nifika ku e vibrashon anti-kolonial di ‘NO’ mester hanja su refleho den gobernashon na un manera drechi.
Medionan di komunikashon mester wordu usa optimal tur dia pa trese
un debate kontinuo dilanti ku ta konsientisa e nashon riba tur e kayanan ku ta kore yega na un
Korsou ku suidadanonan kritiko
liber sin tantu rasgonan kolonial.
Ora konsientemente bo sa ku bo
ta den un fase di dekolonisa
e toleransia pa fayonan, ekseso i
hasta ridikules politiko ta hopi mas
grandi ku ora bo no ta kapta na kwa
krusada bo ta para.
»» 17 anja largu gobiernu no kier a usa su outoridat pa komunika ku su pueblo dikon e manego frakasa ta sigi te ainda?
»» Tin ku hasi un telethon pa Elia Isenia por presenta su programa ‘Den Adrei’ tres bja pa siman?
»» Dikon no tin mas hende ta papia riba kultura di Korsou den media, nos a perde balor pa nos mes historia?
»» Di berdat YDK ta manera Wiels ta bisa: “Trupial Kacho” tur na oranjo ridikulo riba anja la reina?
»» Si bo yu ta den koma pa semper ta kiko bo ta selebra anto komo reina? Of ta negoshi no tin kunes ku koma?
»» Ta kwa heroe nos por buta pa remplasa reina 30 di Aprel?
»» Dikon nos no ta evalua tur 5 anja e funkshonamentu di reina Beatrix? Kiko mester ta e kriterianan pa responsabilisa e senjora aki?


text:
Cada isla un status nobo
For di dia 10 di october 2010 Reino Hulandes ta consisti di 4 pais: Hulanda, Aruba, Corsou y Sint Maarten. Antiya Hulandes no ta existi mas, pa motibo cu tur isla tin un status nobo.
Corsou y Sint Maarten: paisnan nobo denter di Reino. Cu un “status aparte” denter di Reino, Corsou y Sint Maarten ta paisnan autonomo. E paisnan tin un gobernacion independiente y nan no ta dependiente di Hulanda mas. Por lo pronto Hulanda ta sostene e paisnan nobo den funcionamento di organisacionnan nobo di e paisnan. A prepara un plan di maneho pa e institucionnan di gobierno, cuanan riba e fecha transitorion di 10-10-10 te ainda no ta funciona suficientemente. Den principio e planan aki tin un plaso di valides di maximo 2 aña. Ehecucion di e plannan na aña 2011 ta primordial pa e paisnan nobo.
Bonaire, Sint Eustatius y Saba: municipionan nobo di Hulanda. Bonaire, Sint Eustatius y Saba tabata kier un laso mas profundo cu Hulanda. Awo nan ta pertenece como “municipionan particular” na Hulanda.
Aruba: Aruba y Hulanda a acorda un agenda mutuo, cu cua, durante añanan cu ta bini, nan ta ehecuta mehoracionnan den cumplimento di leynan, ambiente di biba di centro di ciudad y di legislacion. Probablemente lo finalisa e investigacion riba e situacion di gobernacion na Aruba na cuminsamento di aña 2011. A base di resultado di e investigacion aki lo evalua si lo tin motibo pa tuma medida mas detaya y riba cua nivel esaki mester sosode.


text:
Sinus ta e espacionan bashi patras di e nanishi den e cachete di ariba y den e frenta. Nan ta cubri cu e mesun sorto di flishi di slijm (mucosa) cu e espacio nasal.
E sinusnan ta den contacto cu e nanishi pa medio di canal masha smal. Pa motibo di hinchamento di e flishi di slijm ora di verkoud, e canalnan aki por keda verstop. E slijm den e espacio no por sali e ora ey.
E ora ey bo ta sinti un dolor presionante banda di bo nanishi of den bo frenta. Bo por haya dolor den e sinusnan sin cu bo tin niun infeccion. Esey ta e caso ora bo tin verkoud. E ora ey bo no tin keintura.
Tin biaha tin un infeccion den e espacio cera. Esaki ta sinusitis. E ora ey bo ta haya keintura y e dolor ta bira pio. Bo ta haya dolor si bo kauw of si bo baha bo cabes padilanti. Bo ta sinti comosifuera bo djentenan a bira demasiado largo. Bo por perde sinti
di hole y di smaak.
CUIDO PROPIO:
LOKE BO MES POR HACI
E cos mas importante ta percura pa e slijm por sali for di e cavidad cera. Bo por uza gota pa nanishi cu por haya sin recept na botica (mira e capitulo "Remedi"). Tambe bo por spula cu awa
salo.
Un otro tratamento ta inhala vapor. Bo ta haci esaki door di inhala e vapor cu ta sali for di un comchi di awa herbi cu bo cabes tapa cu un serbete. Bo por agrega gota di mentol na e awa.
Supla tur dos e buraconan di nanishi apart, sin primi e nanishi.
TUMA CONTACTO CU BO DOKTER DI CAS
- Si e tratamento menciona no yuda den transcurso di un par di dia.
- Si bo tin keintura y dolor den bo frenta of rond di bo wowonan.


text:
Willemstad Curacao:Polis a detené un di e hòmbernan sospechoso relashoná ku ladronisia i violensia ku a tuma lugá den un kas den área di Janthiel.
Riba e dia en kuestion alrededor di 16.15 or, tres (3) sospechoso a atraká un dama hulandes ku un machete, nan a maltrat’é i a kita su kadena i telefon. Despues di un búskeda a detené un (1) di e hòmber sospechoso J.R. nasé na Kòrsou di 13 aña di edat.
Kontinuando ku e investigashon djabièrnè 20 aprel 2018, mainta Tim di Aresto a detené e otro dos (2) sospechosonan A.A.O nasé na Kòrsou di 25 aña di edat i E.H.O nasé na Kòrsou di 25 aña di edat. A presentá e sospechosonan dilanti di un Fiskal Ouksiliar ku a ordená su enkarselamentu pendiente di mas investigashon.
Polis ta supliká habitantenan den áreanan Caracasbaaiweg, Janthiel i bisindario ku ta disponé di informashon òf a mira algu di kasonan di ladronisia pa duna polis e informashon aki na departamentu di Atrako na number di telefón 8666123 (ora di ofisina, 08.or di mainta – 04.or di atardi), tambe na e number di telefòn 917(24 ora pa dia), òf 108 (number anónimo, kaminda bo anónimidat ta garantisá).
Bo(so) informashon ta balioso pa asina sigui garantisá e trankilidat den bario.


text:
Start nov!
Festivamente lo gusta
WinToFlash It
Personalidad limitá:
+ Krea Motibo USB di arranque ku un programa di Instalashon di Windows i CD di biba (2pcs max)
+ Only e manera di Existente pa usuario maskulino
+ Only otro funcion básicas pa uza e fogon
En por mustra Anuncia
En mi No tin ningun aporte na archivonan di mas di 4Gb un USB di arranque
En No NTFS, exFAT, USB EN FDD, GRUB4DOS
En No por ehekutá kompletamente funcion di Windows un USB kua Windows To Go
WinToFlash Kas
Personalidad limitá:
+ Krea Motibo USB di arranque ku un programa di Instalashon di Windows i CD di biba (2pcs max)
+ Liber anunsio di e interfaz
+ Only e manera di Existente pa usuario maskulino
+ Only otro funcion básicas pa uza e fogon
En mi No tin ningun aporte na archivonan di mas di 4Gb un USB di arranque
En No NTFS, exFAT, USB EN FDD, GRUB4DOS
En No por ehekutá kompletamente funcion di Windows un USB kua Windows To Go
òf FTP | Torrent | Magnet
Kumpra WinToFlash Tel Di Inisio
na $5.77 òf siña mas
WinToFlash Profeshonal
Tur e funcion na 1 hende:
+ Krea Motibo USB di arranque ku un programa di Instalashon di Windows i CD di bibu
+ NTFS, exFAT, USB EN FDD, GRUB4DOS sport yen
+ Hopi otro probecho funcion dispone
+ E por ehekutá kompletamente funcion di Windows un USB kua Windows To Go
(haña un liber en kambio di otro USB di arranque di splicacion!)
WinToFlash Di Negoshi
Tur e funcion na 5 persona:
+ Por ta utilisá den servisio di IT
+ Krea Motibo USB di arranque ku un programa di Instalashon di Windows i CD di bibu
+ NTFS, exFAT, USB EN FDD, GRUB4DOS sport yen
+ Hopi otro probecho funcion dispone
+ E por ehekutá kompletamente funcion di Windows un USB kua Windows To Go
WinToFlash Portal
Distribucion WinToFlash manera standard di Windows instalado di splicacion ku e programa di Instalashon na e comunidad di e usuario, ainda por deskargá portal, si bo ta sufisiente. Bishitá e página den e wiki na deskargá WinToFlash Portal
Di version ariba
Bai tin Novicorp WinToFlash version andere di archivo di e página den wiki na deskargá kualke version ariba, e programa di Instalashon òf Portal.
USB di arranque di e Prueba
Metodo stipulá pa e prueba di un auto USB di arranque pa arranque. Ta fasil pa uza, fuerte i initiativa, no ta rekerí instalashon i ta midí chikitu. Di bentaha mas importante ta ku nos ta pèrmití compra di unidat USB, no tin ku bai dor di dos inisio di e sistema. Lesa USB di Arranque anual di examens den wiki.
Deskargá Portal di HTTP | FTP | Torrent | Magnet
Encarga di un sitio di encarga
Vessoft (E)
FindmySoft (E)
E obra ta encarga (E)
Fri Deskargá Sprake (E)
DownloadRoute (E)
SoftSea (E)
E Chip.de e ue (E)
Program (Pl)
Computerbild (Bon)
E Chip.de e ue (U)
Si bo ta doño di un sitio di encarga, e funshon di ALMOHADILLA di archivo pa actuacion mas rápido: WinToFlash PD ubicacion di e archivonan den wiki.


text:
Rusiano
Ruso (pycckий языk), IPA: [ˈruskʲɪj jɪˈzɨk], ta un idioma Indo Europeo. E ta un idioma oficial na Rusia, Belarus, Kazachstan, Kyrgyzstan, Uzbekistan, Abkhazia, South Osetia y Transnistia. E ta un di e seis idiomanan oficial den e organisacion Nacion Uni.
Kontenido
Dialektonan[editá | editá fuente]
E alfabet rusiano[editá | editá fuente]
E idioma rusiano ta skribi ku esaki vershon moderno di alfabet siriliko, ku ta uza 33 letranan.
Vogalnan: A, E, Ë, И, Й, O, y, Ы, Э, Ю, Я.
Consonantenan: Б, B, Г, Д, Ж, З, K, Л, M, H, O, П, P, C, T, Ф, X, Ц, Ч, Ш ,Щ, Ъ, b
Gramatica[editá | editá fuente]
Manera Latin y otro idioma rond mundo, ta uza un sort'i sistema den sustantivo, adhetivo y pronomber. E sistema aki ta un set di palabra unda nanta caba c'e proposito di e frase. Esey kemen cu e tin mas flexibilidad den e ordo di palabra. Den caso nominativo ta uza pa mustra cu un palabra ta e suheto di e frase. Den caso genetivo ta mustra propiedad. Den caso acusativo ta obheto directo. Esun di caso dativo ta obheto indirecto (algo cu ta wordo haci "na" algo).
Genero y number[editá | editá fuente]
Den idioma Ruso tin tres genero: masculino, femenino y neutral. Esun di masculino ta caba mas tanto cu consonante, e sustantivo neutral en general ta caba cu -aя of -яя, y nomber femenino ta caba cu -ый of -ий. Den plural ta actua tambe como di cuater genero. Ora ta bira plural, no ta duna muchu atencion, con tal cu e sistema ta concerni.
Adhetivo[editá | editá fuente]
Den idioma Ruso e adhetivo, cu ta describe algo, meste bay segun e palabra cu ta describi e genero y number. Den nominativo, e adhetivo cu ta describi e palabra femenino en general ta caba cu -aя of -яя. Loke ta describi palabra masculino en general ta caba cu -ый of -ий y loke ta describi palabra neutral en general ta caba cu -oe of -ee. Loke ta den plural en general e ta caba cu -ыe or -иe. Nan ta cambia dependiendo di e frase/caso.


text:
Alan Howell Parlamentario di Fraccion di POR y tambe presidente di e Comision Fiho di Parlamento di Infrastructura y Medio Ambiente a indica durante conferencia di prensa di fraccion di POR cu a keda hopi contento cu e bishita di Minister Otmar Oduber unda cu el a splica riba su vision, kico el a haya y kico y con e ta bay drecha loke mester wordo drecha den corto tempo.
Alan Howell ta pone enfasis riba e parti di den corto tempo, pasobra e cartera di infrastrucutura ta na werki y e ta imagina su mes cu ta masha desagradabel e forma cu Minister Oduber a bin haya e departamentonan, sin coordinacion y sin un maneho como debe ser. Pesey ta importante pa trece e cambionan mas lihe cu ta posibel y asina pueblo por ta mas alivia cu ta posibel riba e aspecto di infrastructura di nos isla.
Un punto importante cu a atende cune durante e reunion aki ta e parti di casnan di gobierno, cual bou maneho di Minister Oduber lo cambia hasta e nomber y lo wordo yama casnan popular. Durante 8 aña largo no a construi ningun cas popular y esaki a trece cune un situacion hopi fastioso unda cu awendia tin hopi parehanan hoben bibando cu nan yiunan bou mesun dak cu nan mayornan y no tin un luga fiho pa nan bay.
Hopi di e personanan aki no ta conta cu un salario halto pa por bay traha un cas cu ta costa riba 200 mil Florin y pesey mes nan ta haya nan mes den e situacion di mester biba cu nan mayornan, unda tin biaha den un cas chikito ta haya hasta 8 of mas persona bibando hunto.
Minister Oduber a informa cu tin pensa di traha dentro di poco alrededor di 200 cas popular pa asina por duna un alivio na esnan cu ta wardando pa hopi tempo caba riba un cas. Por compronde cu na FCCA tin un lista di espera masha largo mes y awe Alan Howell contento di por anuncia cu tin un luz den e tunnel pa hopi famia cu e construccion di 200 cas.
E ta conciente cu e 200 casnan aki no lo trece un solucion total, pero si lo trece un alivio pa hopi famia na nos isla.
Alan Howell: Tin un luz den tunnel pa hopi famia
Alan Howell Parlamentario di Fraccion di POR y tambe presidente di e Comision Fiho di Parlamento di Infrastructura y Medio Ambiente a indica durante conferencia di prensa di fraccion di POR cu a keda hopi contento cu e bishita di Minister Otmar Oduber unda cu el a splica riba su vision, kico el a haya y kico y con e ta bay drecha loke mester wordo drecha den corto tempo.


text:
Nos por papia di ceramento di barica of Constipacion, ora bo bay af menos cu ta bo custumber.
Cada persona ta bay af diferente
Algun hende ta bay af tur dia. Otro hende ta bay af un par di biaha pa siman. Tur esey ta masha normal. Ta trata di si e patronchi di baymento af cu semper bo tabatin ta cambia y si bo ta bay af menos of cu mas dificultad. Esey por indica cu bo tin barica cera.
E causanan mas comun di ceramento di barica ta un alimentacion cu poco fibra, falta di ehercicio y mal custumbramento di bo tripanan. Esaki ta nifica cu bo no ta bay w.c., ora bo sinti necesidad. Tambe cierto remedi por causa ceramento di barica (leve). Esaki ta conta, entre otro pa preparadonan di hero, remedi contra depresion y preparadonan di morfina.
CUIDO PROPIO:
LOKE BO MES POR HACI
E miho manera pa evita ceramento di barica ta suficiente variacion den bo alimentacion y ehercicio fisico. Ora bo haci ehercicio fisico intensivo 1 ora
pa dia, cuminda ta pasa door di bo tripanan 3 bes mas lihe cu ora bo keda sinta henter dia sin haci nada.
Ta recomenda cuminda cu hopi fibra (aros integral (zilvervliesrijst), berdura curu, berdura di blachi (manera spinazie) den combinacion cu fruta (appel bon laba cu su casca, apelsina, mango, papaya) y pan integral (volkorenbrood). Eventualmente por agrega flishi di cereal (zemelen) na e cuminda. Kauw bo cuminda bon y bebe hopi awa. Pa adulto esaki ta un liter y mey pa dia. Mainta bebe un glas di awa Iou riba e stoma bashi. Bay w.c. asina cu bo sinti necesidad. No pospone esaki! Como laxante (purgashi) bo par tuma I of 2 cuchara di azeta di oleifi tambe.
TUMA CONTACTO CU BO DOKTER DI CAS
-
Si tin slijm of sanger den bo sushi.
-
Si bo baymento af baha notable-mente sin cu bo ritmo di bida (bioritmo) a cambia.
-
Si bo patronchi cambia den sushi duro alternando cu diarea.
Cerca mucha mas grandi cram (di barica) ta mayoria di biaha consecuencia di un mal custumber di come of di tension. Purba investiga si ta trata di esey: tin biaha mucha por tin problema, manera cu nan ta ter nan na scol, anto nan no ta papia facil over di esey.
CERCA BABY
Baby ta haya cram (den barica) frecuentemente, tin biaha ya un par di siman despues cu nan nace. E ora ey e barica ta sensibel y hincha. Un reaccion natural di e baby ta di hisa su pianan, ora e haya cram. E problema ta disparce di mes despues di tempo. Masha poco mucha di mas di tres luna ta haya molester di cram. Mayoria di biaha e cram den barica ta origina pa motibo di gulimento di aira cu e no ta respo. Tambe pa via di otro motibo, manera infeccion di horea, e baby por haya cram.
Purba evita, door di keda calmo, di (tras)pasa bo inkietud/preocupacion eventual riba e mucha. E mucha por bira tenso, pa motibo di e comportamento di e mayornan/ cuidadonan mes.
Asin'ey ta crea un circulo vicioso. Den caso di cram, e mucha no ta haya keintura. Si acaso bo yiu toch tin keintura, anto e ora ey tin alga otro ta sosodiendo y bo mester consulta cu e dokter di cas.
CUIDO PROPIO:
LOKE BO MES POR HACI
-
Durante comemento, laga e mucha sosega y respo un par di biaha.
-
Sigui cu dunamento di lechi na pecho; lechi di mama ta e miho cos pa e stoma di e baby.
-
Si bo ta uza lechi pa baby na puiro, paga tino pa e buraco di e tetero no ta mucho grandi. E cuminda por pasa rapidamente door di dje, pero e no mester basha si.
-
Purba duna e barica di e baby un masashi cu cuidou.
-
Cualke cos, carga e mucha pega na bo curpa. Esey ta duna e mucha un sintimento di proteccion, ta hacie respo mas facil y ta dun'e un masashi Ieve.
TUMA CONTACTO CU BO DOKTER DI CAS
-
Si e (supuesto) cramnan ta presenta pa prome biaha y ta dura mas di mey ora.
-
Si e mucha ta yora na gritamento.
-
Si e mucha tin keintura tambe.
-
Si bo ta preocupa pa e cramnan di bo yiu y si bo ta puntra bo mes si e cramnan ta berdaderamente e causa di e kehonan.


text:
WILLEMSTAD - Djamars 8 di mei 2018, alrededor di 10.40 or di mainta, polis a tene un kontròl na un Mini Market den e área di Rooi Santu.
Kresementu den sektor turístiko pa e promé kuartal di 2018
WILLEMSTAD - Minister di Desaroyo Ekonómiko, sr. Steven Martina huntu ku Ministerio di Desaroyo Ekonómiko (MEO), i partnernan manera Curaçao Tourist Board (CTB), Curaçao Hospitality & Tourism Assosiation (CHATA) i Curaçao Ports Autorithy (CPA)
Kambio importante den Siklo di Informashon Aminta Sprockel “Stimulashon Trempan den Bario” na Bandabou!
Willemstad – Fundashon Sentro pa Inovashon i Guia Edukashonal (SIGE), den koperashon ku Plataforma Bandabou, a partisipá na luna di aprel ku lo inisiá Siklo di Informashon Aminta Sprockel “Stimulashon Trempan den Bario” den mei i yüni speshalmente pa e area di Bandabou.
Partido Nashonal di Pueblo pa tur tempu.
Willemstad – PartidoNashonal di Pueblo ta gradisí tur persona ku di un manera òf otro a kontribuí na selebrashon di 70aña di eksistensia di Partido Nashonal di Pueblo Na tur miembro i simpatisadó di Partido Nashonal di Pueblo i na Pueblo di Kòrsou en general danki pa boso sosten.
Un Di E Faktornan Ku Ta Hasi Lista Di Espera Pa Pasport Bira Largu.
Willemstad - resientemente departamento di Asuntunan Públiko (ántes Kranshi) a tuma nota ku un kantidat grandi di siudadanonan ta renobá nan pasport hopi tempu promé ku e ta vense.
Parlamentario Mc William ta preokupa pa ku e situashon finansiero di Dierenbescherming.
WILLEMSTAD - Resientemente mi a tuma nota ku Dierenbescherming ta konfrontá nan mes ku problema finansiero hopi serio ku lo mester kondusí na seramentu di e fundashon aki ku ta eksistí mas ku 70 aña.
CHATA Board elects new Chairman
Willemstad – Announcement: Mr. Hans Slier, Owner & CEO of Papagayo Beach Hotel and Papagayo Beach Resort takes on a new role and responsibility as the Chairman of the Curaçao Hospitality & Tourism Association.


text:
E turista di fam Sipola ta yega warda di polis y ta entrega keho contra ladronicia. E turista a declara cu pa mas o menos 4 or di marduga e tabata canando den centro di ciudad y a bay na un ATM mashin pa asina lanta placa.
Diripiente 6 hoben bisti full na preto a bin su tras. Nan a bay cu dos celular di dje. Recherche na warda a tuma su denuncia.
Turista ta entrega keho contra ladronicia
E turista di fam Sipola ta yega warda di polis y ta entrega keho contra ladronicia. E turista a declara cu pa mas o menos 4 or di marduga e tabata canando den centro di ciudad y a bay na un ATM mashin pa asina lanta placa.


text:
A reeligi Nicolas Maduro pa di dos biaha como Presidente di Venezuela
Presidente di e Centro Nacional Electoral (CNE), Tibisay Lucena, a afirma diadomingo cu Presidente Nicolas Maduro a resulta "reeligi" den e eleccionnan convoca pa...
E importansia di Stimulashon Trempan serka un mucha
Fundashon Sentro pa Inovashon i Guia Edukashonal (SIGE) ta rekòrdá tur interesado ku inskripshon pa partisipashon na Siklo di Informashon Aminta Sprockel “Stimulashon Trempan...
Prinses Meghan Markle ta un amiga di Aruba
E ta un amiga di Aruba....no mas cu Januari 2014, durante e prome “digital activation” cu Aruba Tourism Authority (ATA) a organisa durante e evento...
Prins Harry di Inglatera y Meghan Markle a bisa “si” na otro
E dia tan spera a yega. For di tempran, tur hende, na Aruba y mundo henter tabata pendiente pa e casamento di momento y...
Avion a cay despues di lanta vuelo na Cuba
Un avion Boeing 737 a cay diabierna, poco despues di a lanta vuelo for di e aeropuerto principal di Havana, segun e website estatal...
Parlamentario Cleopa ta manda un karta pa minister di VVRP enkuanto bus chikí
Den medionan di komunikashon den dianan ku a pasa mi a tuma nota ku tin un mal kontentu formal bou di hulp shofùrnan di bus chikí. Tumando...
Minister Blok ta laga Consul Venezolano drenta Aruba toch
Minister di Asuntonan Exterior di Reino, Stef Blok, ta mira "momentaneamente" ningun rason pa no acepta nombramento di parti di Venezuela di e ex...
PUEBLO TA KEDA INVITÁ PA PARTISIPÁ DEN E DIÁLOGO DEMOKRÁTIKO
Minister di Desaroyo Ekonómiko Steven Martina, na nòmber di Gobièrnu di Kòrsou, ta organisá un Diálogo Demokrátiko pa por haña un mihó bista kiko...
Giselle Mc William: Awe dia Internashonal di Hypertenshon nos mester ban pa ménos salu...
Awe 17 di mei 2018 mundu ta para ketu riba e malesa hypertenshon i kon ta bai atendé ku e malesa aki ku ta...
Mueble pa skol ta keda resiklá
Resientemente Minister di Enseñansa, Siensia, Kultura i Deporte, sra. Marilyn Alcalá-Wallé a realisá un bishita oriëntativo serka sr. Elfrid Eduarda, restouradó di mueble di...


text:
CTB i CAP anfitrion di roadshow na North Carolina
WILLEMSTAD- 16 di òktober 2017 – Resientemente Ofisina di Turismo di Kòrsou (CTB) konhuntamente ku Curaçao Airport Partners (CAP) a tene diferente seminario di kapasitashon pa agentenan di biahe na diferente siudat den North Carolina, inkluyendo Charlotte, Greensboro i Raleigh. Propósito di e seminarionan tabata primeramente pa promové Kòrsou komo un destinashon tòp pa bishitantenan for di e área, miéntras ku ta sostené akshonnan publisitario relashoná ku e buelo semanal nònstòp ku American Airlines tin for di aeropuerto internashonal Charlotte Douglas pa Kòrsou.
Ku bista pa sigui oumentá e kantidat di bishitante for di e merkado di Nort Amérika, CTB i CAP a uni forsa ku American Airlines Vacations i tambe partnernan di sektor privá, Renaissance Curaçao Resort & Casino, Santa Barbara Beach & Golf Resort i Sunscape Curaçao Resort, Spa & Casino pa eduká e mihó agentenan di biahe di North Carolina riba Kòrsou su produkto turístiko.
Ku e resiente efektonan di horkan den Karibe, agentenan di biahe ta trahando di forma inkansabel pa asistí klientenan di kual nan plannan vakashonal den Karibe a keda afektá. Durante di e seminarionan e agentenan di biahe a ekspresá un interes nobo den Kòrsou komo parti di islanan ABC i su ubikashon den Karibe. Kòrsou awor ta un alternativa ideal pa tur ku tabatin un fakansi planiá pa aria di Karibe. Si e biahero ta konsiderando pa renobá su reservashon, Kòrsou sigur ta un opshon i nos portanan semper lo ta habrí.


text:
Jennifer Arends-Reyes: Aumento di BBO no tawata necesario
Parlamento diamars mainta a inicia tratamento di 14 ley caminda un di e cambionan tin di haber cu introduccion di un impuesto tipo BBO caminda gobierno ta aumenta pone pa 2.5%. Parlamentario pa fraccion di...
Ta desmenti cu Gerlien Croes a join POR
Recientemente durante un entrevista den e noticia di Mimi Rosell na Bo Guia 88.9FM, e politico Drs. Candelario "Booshi" Wever a duna di conoce cu Otmar Oduber di POR lo ta tras di e...
Daphne Lejuez: E Crisisheffing lo ta uno di indole temporario
Den cuadro di e reunion publico den Parlamento di Aruba e siman aki pa locual ta tratamento di Crisisheffing, parlamentario di fraccion MEP Daphne Lejuez ta enfatisa cu e introduccion di e asina yama...
Prensa Hulandes ta reta Minister President di Aruba
E “Hoofd Redacteur” di e corant Hulandes NRC Handelsblad a presenta un protesta na Minister President Evelyn Wever-Croes, despues cu el a bisa den varios medio cu e corant a cit'e eroneamente. NRC ta...
Minister President ta nenga cu lo kita 1200 florin di pensionadonan
Durante tratamento di e ley pa adapta BBO-BAZV, Minister President Evelyn Wever-Croes a nenga cu pensionadonan cu un entrada mas halto cu e pensioen di AOV, esta mas halto cu 1107 florin pa luna,...
Arthur Dowers: Raad van Advies ta devastador riba ley di “coalitie heffing”
Parlamento a tene reunion publico unda a trata e coalitie heffing y Fraccion di AVP a mustra gobierno riba e echo cu di biaha ta bay riba e “stem motivering” y laga e stempel...
Ex-Minister Paul Croes den Corte awe
Ex Minister di Asuntonan Social y Labor, Drs. Paul Croes lo mester presenta awe mainta den Corte, relaciona cu e caso penal contra dje. E tratamento lo dura tres dia y lo ta den...
Coalicion MEP-POR-RED a aproba aumento di BBO
Den un reunion largo cu a cuminsa for di mainta y a bay te casi mey anochi, 21 miembro di Parlamento a vota relaciona cu adaptacion di e ley di BBO/BAZV. Den e caso...
Marisol Lopez-Tromp: Crisisheffing ta bin danki na e mal maneho
Parlamentaria Marisol Lopez-Tromp durante su disertacion den reunion publico di Parlamento pa trata e ley di crisisheffing a bisa claramente cu Fraccion di POR lo sostene e ley aki pasobra ta necesario pa sanea...


text:
CTB ku seminarionan edukativo pa mas di 300 agente di biahe na Canada
WILLEMSTAD- 14 òktober 2015– Pa por sigui promové Kòrsou den e merkado kanades, Ofisina di Turismo di Kòrsou (CTB) a uni huntu ku Air Canada Vacations, Sunwing Vacations, Transat Holiday, Travelbrands, WestJet Vacations i partnernan den sektor privá pa organisá un ‘Canada Roadshow’. Meta di e road show tabata pa eduká e mihó agentenan di biahe i pa nan mantené Kòrsou komo e destinashon faborito den Karibe ku nan por ofresé na e turista kanades pa e temporada di wenter benidero.
Durante di un periodo di un siman e tim di Kòrsou a duna vários seminario edukativo, hasi yamadanan di benta i a duna entrenamentu na agentenan di reservashon. Tur esaki pa promové Kòrsou komo destinashon i pa tene nos isla den mente di e turista kanades. Di akuerdo ku e skema di evento na Calgary, Montreal, Toronto, Barrie i Hamilton, e tim di Kòrsou a reuní ku mas di 300 agente di biahe na Canada. CTB un biaha mas a keda sostené dor di vários partner den sektor privá inkluyendo ACOYA Hotel, Suites & Villas, Avila Hotel, Curaçao Marriott Beach Resort & Emerald Casino, Livingstone Jan Thiel Resort, Papagayo Curaçao Resorts, Sunscape Curaçao Resort, Spa & Casino, Fiesta Tours i Funbini Taber Tours.
Pa promé biaha lo tin 4 aerolínea ku lo bula pa Kòrsou durante e temporada di wenter. E kantidat aki ta inkluí Air Transat su buelonan pa Kòrsou for di Toronto kuminsando dia 20 di desèmber 2015 próksimo. Kòrsou lo risibí buelonan di Air Canada, Sunwing i WestJet tambe. Ademas di esaki, Air Canada lo brinda buelonan direkto for di Montreal pa Kòrsou den temporada di wenter.


text:
Tur dia ta Dia di Mama y Dia di Tata na Club Kibrahacha 60+, pero un bes pa aña Club Kibrahacha 60+ ta celebra e dianan aki extra special. Manera ya caba ta un tradicion, tur mama y tata di Club Kibrahacha 60+ tabata invitadonan di honor na Manchebo Beach Resort, caminda a organisa un celebracion di kita sombre. Den un ambiente sumamente dushi, cu bista pa e bunita lama di Aruba, e team dinamico y cordial di Manchebo Beach Resort conhuntamente cu e boluntarionan di Club Kibrahacha 60+ a haci nan maximo esfuerso pa tur miembro di Club Kibrahacha 60+ pasa algun oranan inolvidabel. E mainta a cuminsa cu palabranan di bonbini di parti di e coordinador di Club Kibrahacha 60+, esta Sra. Diana Uchtmann, sigui pa un bunita y inspirativo oracion di parti di boluntario di Club Kibrahacha 60+, Sra. Juliana Henricus. Boluntario Romo Fingal a fungi como MC. Tur hende a disfruta di koffie cu pasa boca y mas laat nan por a saboria un dushi lunch, consistiendo di sopi, sigui pa un sublime plato di pisca y stoba di carni, y a termina cu bolo. Nan a baila, canta, combersa y gosa masha hopi mes. Boluntarionan di Club Kibrahacha 60+ a traha un bunita corsage pa tur participante. Tabata tin diferente “doorprices” y na final tur participante a ricibi un bunita rosa. Tur invitado por a gosa di un variedad di musica. Boluntario Sra. Agaath van Vliet e deleita tur presente cu dos bunita cancion. Tur hende por a gosa y baila riba tononan di musica di cah’i orgel di Sr. Nelson Sprok y di e conhunto di Sr. Tommy & Friends. E mainta aki tambe tabata tin e estreno di “Grupo Kibrahacha” un conhunto consistiendo di miembro- y boluntarionan di Club Kibrahacha 60+ mes. Nan a “haci un cos”! Pista di baile tabata yen. Un danki di curason pa boso contribucion. Durante e celebracion a ricibi tambe bishita di sorpresa di Prome Minister di Aruba, Sr. Mike Eman. Seguramente un bunita gesto. Club Kibrahacha 60+ ta aprecia cu Sr. Eman a tuma su tempo pa pasa na cada mesa y comunica y duna atencion na e miembronan. Nos tur mester para keto na e hecho cu nos pensionadonan ta esnan cu a yuda construi nos comunidad. Nan contribucion tabata y ainda ta enorme pa nos pais. Nan seguramente ta merece nos duna nan e debido atencion y gratitud. Directiva, empleadonan y boluntarionan di Club Kibrahacha 60+ ta sinta nan mes honra cu nan por duna nan aporta pa cu esaki. E celebracion no por tabata completo sin e eligimento di mama y tata di aña. Mama di Aña di Club Kibrahacha 60+ a keda den nomber di Sra. Mary Logan y Tata di Aña di Club Kibrahacha 60+ a keda den nomber di Sr. Cesar Kip. Tambe a scoge e Mama di Aña bou di e boluntarionan y a keda den nomber di Sra.Filomena Orman. Club Kibrahacha 60+ ta gradici un y tur cu a contribui pa cu e mainta dushi aki. Gradicimento special ta bay na e GM Sr. Ton Kolman y e team dinamico di Manchebo Beach Resort y na tur e miembronan di Club Kibrahacha 60+ pa nan participacion activo y pa nan aprecio pa cu e celebracion aki. Bo tambe ta desea di forma parti di e famia dushi y activo Club Kibrahacha 60+? Bo tin sesenta aña of mas? No perde mas tempo, tuma contact mas pronto posibel cu Club Kibrahacha na number di telefon 582-8159 of pasa personalmente na Piedra Plat 23. Tambe por bishita nos website of “facebook page”.
This is image placeholder, edit your page to replace it.


text:
Republika Dominikano
E Republika Dominikano (Spaño: República Dominicana), ta un nashon riba e isla di Hispañola, parti di e arkipielago di e antianan grandi den e region karibe. E parti west di e isla ta okupá pa e pais di Haiti, hasiendo Hispañola un di e uniko dos islanan den karibe ku ta wordu parti ku entre dos pais. Komo na poblashon i grandura, e Rebublika Dominikano ta e pais di dos mas grandi den Karibe (Despues di Cuba), ku 48,442 kilometro kwadrado anto un poblashon estima di 10 míon hende.


text:
Diamars anochi alrededor di 7:45 a sosode un accidente riba caminda principal di Playa pa Santa Cruz. Esaki ta conta tambe como Caya Betico Croes y net un tiki pabou di e crusada di Morgenster.
Un dama den un Suzuki Vitara a bai lora pa asina drenta su cura di cas pero no a wak cu auto ta biniendo di pariba cu consecuencia cu un Toyota Altezza a dal den e Vitara. No tabata tin herido grave pero ambulance a presenta na sitio pa asina paramediconan haci un check up y despue sigui pa un otro asistencia.


text:
Ta reforsá e tim di liderazgo pa ku implementashon i maneho di e Plan Maestro di Turismo
WILLEMSTAD- 8 di yüli 2016 - Mirando e último desaroyonan pa ku e sifranan di kantidat di turista ku a bishitá nos pais, Hunta di Supervishon di CTDF a hasi un apelashon urgente na Ofisina di Turismo di Kòrsou (CTB) pa amplia e tim di liderazgo pa ku implementashon i maneho di e Plan Maestro di Turismo pa 2015–2020 (TMP). Esaki teniendo na kuenta ku kresementu ekonómiko sostenibel di e sektor turístiko ta sentral.
Entrante 1 di yüli 2016, sr. Edward Suares a drenta den e funshon di Senior Advisor Strategy Development and Planningenkargá ku e aria di Merkadeo, unfunshon ku ta vakante for di yüni di e aña aki. Sr. Suares tin 8 aña laborando na CTB Europa komo Gerente Regional. Den su funshon nobo sr. Suares lo ta responsabel pa liderá e áreanan di merkadeo, airlift i komunikashon.
Sr. Hugo Clarinda, den su funshon komo Deputy Director lo ta responsabel pa atraé e fondonan nesesario pa implementashon di e Plan Maestro di Turismo i tambe pa e desaroyo di nos produkto turístiko.
Ámbos lo keda sostené pa e departamentunan di Desaroyo Stratégiko i Planifikashon, Rekurso Humano, Finansa i Legal.
Di akuerdo ku e Presidente di e Hunta di Supervishon di CTDF sra. Jeanette Hooi-Bonet, “Ku e konstrukshon aki, nos ta kere firmemente ku CTB lo aselerá e trayekto di implementashon di e Plan Maestro di Turismo i ku e plan lo haña e direkshon ku e tin mester dor di tuma e akshonnan nesesario pa yega na e metanan stipulá.”


text:
Choller a hera kima edificio den Playa
Dialuna madruga Brandweer a bay cu urgencia pa un candela na un edificio desocupa den Elleboogstraat. A bin topa cu un choller su so...
A detene hobennan cu Marihuana na beach
Diasabra anochi lat, Polisnan di e unidad di "Flex team" pasando na altura di Eagle Beach a controla un auto marca Toyota modelo Altezza...
A detene henter famia ilegal na Aruba
Diabierna alrededor di 8:15pm, Polis a dicidi di para un auto pa control regular. A nota cu den e auto marca Chevrolet modelo Celta,...
Cuerpo Policial Aruba a celebra aniversario di su Polisnan
Diaranson 9 mei ultimo a tuma luga un ceremonia special pa agentenan policial y ambtenaarnan civil trahando den administracion cu a cumpli 25, 30...
Cliente a drenta cu auto den Mega Stone Food Mart
Diahuebs pa 8:15am a habri Mega Stone Food Mart situa riba e caminda principal di Piedra Plat, net banda di unda antes tabata John's...
A atraca turista y krenk arma riba testigo
Turistanan den e area di Hotel Perle d’Or a bira victima di atraco arma diamars anochi pasa di 10or. Polis a topa cu un...
A descubri plantacion di droga na Cadushi Largo
Diadomingo pa mas o menos 2:15pm, recherchenan di e Unidad di Crimen Organisa a drenta un cas situa na Cadushi Largo # 16 di...
Control di trafico a produci 189 multa
Cuerpo Policial Aruba a haci un control grandi den trafico. E intencion di esaki ta pa incentua mas e visibilidad di Cuerpo Policial ariba...
Aeropuerto a kita dos security sospecha di a horta celular di pasahero
Recientemente Aruba Airport Authority a kita dos miembro di siguridad "op staande voet", sospecha di ladronicia. Ta trata di e securitynan di fam Winterdaal...
30 aña sirbiendo cu alma y curason
Diaranson 2 mei 2018 a tuma lugar un ceremonia special pa agente policialnan cu a cumpli 30 aña den servicio den Cuerpo Policial Aruba. ...


text:
ATIA, como e voz di comercio, a wordo aserca pa un opinion tocante e situacion di Caya Grandi. Ta comprendibel cu e construccion cu a tuma lugar pa mas di dos anja den nos Caya Grandi tawatin su efecto negativo riba e negoshinan den e area directo. Despues di un periodo largo asina di construccion, e ta tuma su tempo pa negoshinan por recupera pero tambe pa e clientenan custumbra bek di hasi compra den e area aki. Manera ta conosi, hopi hende a evita e area aki durante e construccion extenso cu a tuma lugar.
Lamentablemente, e tram cu inicialmente tawata tin como proposito pa trese e turistanan, especialmente esunan cu ta baha for di crusero, den Caya Grandi y asina stimula benta na turista, no ta tin su efecto desea.
Tempo cu a bin cu e proposito di parti gobierno pa introduci parkeermeters, ATIA a conduci un encuesta entre un cantidad grandi di comerciante y e resultado tawata dividi 50%-50%, caminda mitar tawata di acuerdo y e otro mitar tawata en contra di e introduccion di parkeermeters. Loke si tawata un comentario di parti hopi comerciante den caya ta cu ya pa 8or di mainta, no ta tin lugar di para auto mas, hasiendo cu e opcionan di parkeer pa clientenan bishita Caya Grandi tawata hopi limita.
Encuanto e habrimento di Caya Grandi pa trafico durante oranan di anochi, ATIA ta di opinion cu e lo no tin efecto riba benta mirando cu den e orarionan aki mayoria negoshi den Caya Grandi ta sera caba. Al contrario, ta di lamenta cu e autonan lo susha e cayanan nobo cu azeta.
Otro factor afectando benta den Caya Grandi ta e shopping malls cu a lanta pafor di e area directo di Oranjestad. Nos ta premira cu e efecto aki lo sigi, mirando cu nos tin entendi cu tin mas shopping malls na caminda.
Como ATIA nos ta kere den free enterprise y cu tur negoshi tin nan derecho di opera libremente. Alabes, tin casonan extremo caminda en berdad mester bin cu cierto regulacion, manera por ehempel e negoshinan cu den cantidad grandi ta habri den barionan residencial. Den e caso di un moratorium pa tiendanan pafor di Caya Grandi, ATIA no ta wak esaki como un posibilidad realistico den e cuadro di free enterprise.
Como ATIA nos ta wak cu mester redefini Caya Grandi. Preferencia di e consumidor di awendia a cambia y lo sigi cambia. Como Caya Grandi mester tuma e preferencianan aki den consideracion, midi kiko e consumidor ta desea y pensa riba maneranan moderno y inovativo pa satisfase e preferencianan aki. Diversificacion di Caya Grandi tambe ATIA ta wak como un oportunidad. Trese establecimento di cuminda, terrasjes, etc. pa asina atrae mas actividad den Caya Grandi. Ademas, negoshinan lo mester evalua nan variedad di producto y con ta presenta e productonan nan un manera atractivo. E consumidor di awendia ta uno critico y exigente y mester wak con por adapta na esaki pa asina por maximimalisa benta.
ATIA den pasado a forma parti di e plataforma encarga cu Caya Grandi, pero despues cu e plataforma aki a cambia, no a wordo inclui mas. ATIA ta mas cu dispuesto na forma parti di e plataforma aki pa asina traha hunto riba ideanan, monitorea e desaroyonan di serca y asina hiba nos Caya Grandi dilanti.


text:
WILLEMSTAD,– E dama M.C. di 54 aña a presentá dilanti wes ayera pa un kaso unda e mester a trata na biaha ku droga den su poseshon.
Tabata 12 di aprel aña pasá ku mester a gara e sospechoso ku kier a biaha ku droga den su poseshon. A bin top’e ku un kantidat di 550 gram di kokaina, miéntras tambe e tabatin 70 gram di mariwana.
El a bisa di ta atmití ku e tabatin droga den su poder. Tambe el a splika ku ta problema finansiero, esta algun debe ku e tabata a pone ku el a bai kometé e akto. El a splika ku awa na wowo ku awor si e ta bai stòp ku e kosnan aki, miéntras tambe el a bisa ku e ta dispuesto na traha.
El a splika wes ku ta su edat i karchi kastigu ta pone ku e no por haña trabou.
Fiskal a hasi un petishon di 10 luna di prizòn kondishonal, ku 3 aña di prueba miéntras tambe el a pidi guia di reclassering pa e sospechoso. El a pidi un kastigu di trabou di 180 ora pa e sospechoso, mirando su edat.
Mr. Paulides a bisa ku e ta haña fiskal a hasi un petishon ku ta kuadra, unda el a bisa di ta bai di akuerdo ku esaki.